Faborito guztiak Dur&Go Masterraren finalerako sailkatu dira • ZUZEU\nPatxi Usobiaga gaurko finalean egongo da\nFresko egiten zuten kalean begira eta geldi egoteko, baina Landako Erakustazokara batu ziren ehundaka zaleek ez zuten hotzik sentitu aurrez aurre halako ikuskizuna izanda. Rokodromoan gora zebiltzanak munduko eskalatzailerik onenak ziren, zuten guztia ematen.\nGuztira 24 eskalatzaile batu ziren: 10 emakume eta 14 gizon. Sailkatze fasea ulertzea ez da konplikatua. Rokodromoa eskalatzeko bide bi zeuden. Binaka irteten ziren lanera (bost bikote emakumeetan eta zazpi gizonetan) eta, aldi berean, bakoitza bide batetik abiatzen zen. Ondoren, tokiz aldatu eta berriro gorantz. Bide biak igotzen denbora gutxien erabili zuena finalerako sailkatzen zen; bestea, aldiz, kalera. Eskalatzaileek adierazi zutenez, bideak espero baino errazagoak izan dira.\nSailkapenei dagokionez, Emakumeetan Natalija Gros (Europako Boulder Txapelduna iaz) izan zen denetan azkarrena 2.10eko denborarekin. 24 urteko esloveniarrak erakustaldi handia eman zuen. Maja Vidmar herrikidea sei segundora geratu zen. Goraipatzekoa da Johanna Ernsten hirugarren postua; 16 urterekin etorkizun itzeleko eskalatzailea dela erakutsi zuen. Hiru hauekin batera, Mina Markovic, Angela Eiter, Elena Aleman, Helena Lipenska eta Andrea Cartas sailkatu ziren finalerako. Lesio baten ondorioz, Irati Andak ez zuen Masterrean parte hartu antolatzaileen argitu zutenez.\nGizonetan lehia batzuek emozioa gainezka izan zuten. Thomas Mrazec-en (iaz Diman garaile geratu zen) eta Gorka Karapetoren artekoa azken metroetan erabaki zen. Txekiarra bost segundogatik bakarrik nagusitu zitzaion. “Badakigu Mrazec nor den, baina denok gizakiak gara eta sekula ez da jakiten”, zihoen azpeitiarrak lehiaren amaieran, penatan baina gustura egindako lanagatik. Patxi Usobiagak eta Ekaitz Maizek ere lehia ederra mantendu zuten. Usobiagak bigarren igoeran segurtatu zuen finalerako pasea.\nKuriosoa da sailkatze fasearen egitura. Denetan hirugarren denborarik onena egin zuen Gorka Karapeto Masterretik kanpora geratu zen, Mrazek-en kontrako lehia galtzeagatik. Alderantziz, Mikel Ziarrusta hamaikagarren denborarik onenarekin sartu zen lehen zortziren artean. Bestalde, Chris Sharmak azken aurreko egin zuen Mraze-cen denbora ia bikoitzarekin (4.11), baina antolakuntzak finalerako pasea erregalatu zion Wild Card-aren bidez.\nBost segundutan egin daitekeena


Baskoniak berebiziko garrantzia duen norgehiagoka jokatuko du Makabiren aurka\nSailkapenean berdinduta, final-laurdenetan izateko aurkari zuzenak dira bi taldeak. Baskonian, Luca Vildozak gaurko partida jokatu ahal izatea espero da.\nKirolbet Baskonia VS Maccab\nVelimir Perasovic: 'Gorriz azpimarratuta daukagu gaurko partida'\nKirolbet Baskoniak Makabi Tel Aviv hartuko du gaur (20:45) Buesa Arenan, Euroligako 21. jardunaldian. Berebiziko garrantzia duen lehia izango da, israeldarrak gasteiztarren aurkari zuzenak baitira une honetan sailkapenean.\nFase erregularra amaitzeko heren bat falta denean, Armani Milan, Baskonia eta Makabi berdinduta daude sailkapenean, 9 norgehiagoka irabazita eta 11 galduta. Hartara, itxura guztien arabera, final-laurdenetan egoteko borrokan egongo dira hiru taldeak azken jardunaldira arte.\nHorrenbestez, ostegun honetan Gasteizen jokatuko den norgehiagokak balio bikoitza izan dezake.\nMakabi modako taldea da txapelketan, eta hura da "sasoirik onenean dagoen Euroligako taldea", Velimir Perasovic Baskoniako entrenatzailearen aburuz.\nDenboraldiari oso txarto ekin bazion ere (1-8), Israelgoak suspertu egin dira Ioannis Sfairopoulos entrenatzaile berriaren eskutik. Gainera, azken lau neurketak irabazita helduko dira Gasteizera. Besteak beste, Moskuko CSKA (+17) eta Bartzelona (+16) hartu dituzte mendean, alde handiarekin.\nAlex Tyus eskarmentu handiko jokalariak, Euroligako urtarrileko jokalari baloratuenak, gidatu du Makabiren susperraldia, eta Scottie Wilbekin da saskiratzaile nagusia. Taldeak Jeremy Pargo jokalaria osatuta du, baina Deandre Kane Bartzelonaren aurkako partidan lesionatu zen, eta, beraz, ez du Arabako taldearen aurka jokatuko.\nBestalde, Baskoniak baja asko ditu (Shengelia, Garino, Granger eta Sedekerskis), eta Luca Vildozak bihurritua egin zuen; hala ere, gaurko partida jokatu ahal izatea espero dute.\nDarussafakaren aurkako porrota (80-75) ahaztu eta joaneko partidan Makabiren aurka lortu zuten garaipena errepikatzea izango da taldearen helburua.\nKirolbet Baskonia: Marcelinho, Janning, Shields, Voigtmann eta Poirier (ustezko boskotea); Hilliard, Vildoza, Diop, Jones, Penava, Gonzalez eta Kurucs.\nMaccabi FOX Tel Aviv: Wilbekin, Pargo, Caloiaro, O'Bryant eta Black (ustezko boskotea); Tyus, Ray, Roll, Dibartolomeo, Cohen eta Zoosman.\nEpaileak: Lamonica, Belosevic eta Koljensic.


Eta lo gaudenean...zer? • ZUZEU\nEta lo gaudenean…zer?\nBetidanik piztu izan dit jakinmina loaren zerak, lo egitearen amateur sutsua naizelako edo…\nNonbait etzan eta apurka apurka erlaxatzen hasten da gorputzeko gihar bakoitza. Begiak ere ixten hasten dira, nahiz eta burmuinak irekitzeko aginduak eman. Bihotzak gero eta geldoago egiten du taupa, ez sentitzera arte. Eta orduan, itzali egiten gara. Joan. Ez gaude. Edo gainontzeko guztia da ez dagoena?\nGure gorputza hor -ohean, sofan zein autobusean- utzi eta gure adimena hegaka hasten da. Batzuetan bizitza bera bezain erreala dirudien mundu irrealera. Baina nora doa? Zer gertatzen da?\nInformazio bila aritu naiz jakinmina asetze aldera, eta nahiz eta nire galderei ez erantzun, datu interesgarriak aurkitu ditut.\nAntza denez, gure gorputza erlaxatzen hasi eta 90 minutu pasatu arte ez gara ametsetan murgiltzen. Momentu horretan, arnasa, arterien presioa eta pultsua irregular bilakatzen dira, entzumena, ordea, erne jartzen da eta begiak, aldiz, film bat ikusten bageunde bezala mugitzen omen dira.\nMOR (movimientos ocularen rápidos) deitzen da lo hartu eta 90 minutura datorren momentua, “begien mugimendu azkarren” aroa, hainn zuzen. Ordura arte burmuineko uhinak lasai egoten dira, baina ordutik aurrera, esna bageunde bezala hasten dira martxan. Oso aktibo egoten omen da burmuina loaren aro horretan.\nZergatik egiten dugu amets?\nAmesteko beharrizana daukagula diote honen inguruan ikertu dutenek, baita horiek adimenaren-osasunean eragina dutela ere. Gainera, pertsona bat MOR fasean esnatuz gero, -hurrengo egunean nekatuta eta umore txarrez egoteaz aparte- ametsen “errekuperaketa” antzeko bat egin behar izaten omen du, aurreko egunean egin gabeko amets kopurua berreskuratzeko beharra balu bezala.\nZergatik daukagu amesteko beharrizan hori?\nTeoria baten arabera, amets egitea guztiz beharrezkoa da gure ongizaterako. Antza denez, burmuinak egunean zehar gertatutakoa asimilatzeko eta beharrezkoa ez zaion informazioa ezabatzeko balio du amesteak. Richard M. Restak neurologoaren arabera, amets batzuek gu eta gure ingurukoak hobeto ezagutzeko balio dezakete. Hau da, amestea ikerketa prozesu bat bezalakoa da haren ustez. “Nor ez du noizbait, ametsetan buruari bueltak emanez, arazoren baten emaitza lortu?” esan zuen behin neurologoak.\nGuztiz bat nator azken puntu horrekin. Noizbait gertatu izan zait kezkaren bat buruan neukala ohean sartu, kostata lo geratu, eta kezka horren erantzuna edo konponbidea aurkitu eta bapatean esnatzea.\nEz al zaizue noizbait antzeko zerbait gertatu?\nBadago lo egitea heriotzarekin alderatzen duenik ere. Baita amestea aurreko bizitzen edo eta etorriko direnen ispilu dela esaten duenik ere. Baina ez naiz hain putzu sakonean sartuko, horrelako gaietan “yuyu” deitzen dioten hori sentitzen baitut, beraz…\n-Helena Osabari zuzendua 😉\nHuasonik-i flickerretik hartua


Anboto, Puntua, Erlo TB, Baleike eta Aiurri irabazle 2020ko Tokikom Sarietan - bizkaie.biz\nBizkaie! 2020-12-18 08:03 Euskerea berbagai\nLekuan lekuko komunikabideek aurten egindako lanik onenak nabarmendu ditue.\nAnboto aldizkariko lantaldea, Tokikom Sariagaz (argazkia: Anboto) | Ikusi handiago | Argazki originala\nCovid-19aren sasoietara egokitu behar izan dabe Tokikom Sariek aurten, baina ez deutse uko egin euren helburu nagusiari: lekuan lekuko euskerazko komunikabideen lanaren bikaintasuna aldarrikatu eta gizarteratu. Sariak emoteko ekitaldia ez da presentziala izan, Mirari Martiarena eta Idoia Torregarairen aurkezpen umoretsua online eta Tokikomeko telebistetan ikusi ahal izan da.\n2020ko Tokikom Saria Durangaldeko Anboto astekariak irabazi dau aurten. Zaldibarko Eitzaga auzoko zabortegiko istripu larriaren inguruan argitaratutako erreportaje zabalagaitik saritu dabe. Komunikabide nagusiek luze eta zabal jorratu eben hildako bat eta desagertu bat eragin zituan jazoera ha, baina Anbotok, eskura zituan baliabide guztiak erabilita, ikuspegi lokalagotik eta hurrekotik landu eban gaia.\nSaria hartzeko momentuan Anbotokoek azaldu dabenez, Ekaitz Herrerak, Ainhoa Iraolak, Igor Galartzak eta Jone Guenetxeak idatzi eben erreportajea. Durangaldeko komunidadeari ahotsa emoten ahalegindu zirala dinoe, Eitzagako auzokideak erdigunean jarrita. Tokikom Sariko beste finalistak Hiruka eta Karkara izan dira.\nAzalik onenaren saria Debagoienera joan da aurten. Puntua aldizkariak egindako azalaren lan grafikoa azpimarratu dau epaimahaiak, sinpletasunaren bidetik emoitza dotorea da eta. Beste finalistak Maxixatzen eta Guaixe izan dira.\nIkus-entzunezkorik onenaren saria be Gipuzkoa aldera joan da oraingoan. Zumaiako Baleike aldizkariak eta Urola aldeko Erlo Telebistak erreportaje sakona egin eben, Zumaian egon zan marea-errotearen inguruan. Dokumentalaren kalidadea ez eze, dokumentazinoan egindako ahalegina txalotu dau epaimahaiak. Beste finalistak Aiurri eta Guaixe izan dira.\nTokikom Sarien aurtengo edizinoan lehenengoz emon dabe Komunidadearen Saria, publikoaren lanik gogokoena aukeratzeko. Epaimahaiak bederatzi finalista aukeratu ditu, eta jenteak gustukoenaren alde emon ahal izan dau botoa. 1.297 boto jaso ditue. Irabazlea Beterri-Buruntzako Aiurri izan da, #Bertsovid-19 ekimenagaitik.\nEdizino honetako epaimahaikideak honeek izan dira: EHUko Edorta Arana eta Tania Arriaga, eta Mondragon Unibersidadeko Zuriñe Maguregi.


Irunberrin izan ginen zapatuan - - Goiena.eus\nOñatiko Euskal Memoria 2015-06-08 11:59\nEkainerako antolatu dugun egitarauaren barruan, lehen ekintza egin genuen zapatuan: Irunberrira irteera. Andoain, Iruñea eta Oñatitik joandako 60 lagun inguru elkartu ginen bertan. Mendi martxa polita egin genuen, eta Txemi Gorostiza eta German Rubenach-en azalpenak entzuteko aukera izan genuen.\nDuela 25 urte hil ziren Susana Arregi oñatiarra eta Jon Lizarralde andoaindarra Irunberrin, Guardia Zibilaren ordu askotako setioaren ondoren, eta larriki zauritu zen German Rubenach iruindarra Guardia Zibilarekin izandako tiroketan.\n25 urte beranduago, baina, asko dira zalantzak. Oraindik ez dakigu ziurtasunez han zer gertatu zen, eta garai hartako bertsio ofizialak argi-ilun asko ditu. Bada, zapatuan, Irunberrira egin genuen irteeran, gertakizunen gaineko azalpenak jasotzeko aukera izan genuen Txemi Gorostiza eta German Rubenachen eskutik. Gertakizunen xehetasunak eman zituzten eta baita kasuan izan ziren gorabeherak azaldu.\nGoizeko 10:00etan elkartu ginen Irunberriko arroilan mendi martxarako. Oñati, Andoain, Iruñea eta Irunberriko 60 lagun inguru elkartu ginen denera.\nLehenik, arroilaren goialdera egin genuen ibilaldia. Goitik arroila guztia ikusteko aukera izan genuen; eta, era berean, argi geratu zitzaigun ETAko kideek setio hartatik irteteko zailtasun handiak izango zituztela. Hain zuzen, hantxe eman zuen Gorostiza abokatuak lehen azalpena eta horixe azaltzen saiatu zen. Horrez gain, hitz egin zuen honakoaz ere: duela 25 urte Guardia Zibilak erabili zituen bitartekoez edo garai hartako testuinguruaz. Ondoren, beherako bidea hartu genuen, Irati ibaiaren ertzera iritsi arte. Bertan azalpen gehiago eman zituen abokatuak. Gorpuak zein puntutan aurkitu zituzten ikusteko aukera ere izan genuen. Oso kontakizun interesgarria izan zen, eta bertsio ofiziala kolokan jartzen duten datu ugari ere eman zituen. Behin bisita bukatuta, hamaiketako ederraz gozatzeko aukera izan genuen. Eskerrak eman behar dizkiegu Irunberriko lagunei.\nEkainaren 24an, hitzaldia\nZapatuan Irunberrira joateko aukerarik izan ez zenutenok, baduzue beste aukera bat ekainaren 24an. Izan ere, hitzaldia antolatu dugu egun horretarako, eta Txemi Gorostiza eta German Rubenach izango dira hizlariak. Irunberriko arroilan zer gertatu zen azaltzen saiatuko dira. Garai hartako testuinguru politiko eta historikoaz ere jardungo dira, horrek berebiziko garrantzia du-eta gertaera hura ulertzerako orduan. Hitzaldia Oñatiko kultura etxeko zinema aretoan izango da 19:00etan.


475.000€ langileen kontratazioa, industria, ekintzailetasuna, merkataritza eta lehen sektorean ekonomia sustatzeko - Azpeitiko Udala\nMartxoaren 2ko plenoan onartu zituen udalbatzak 2020. urteko sustapen ekonomikorako laguntzak. Orduan, inork gutxik espero zuen azken hilabeteotan gertatu dena, izan ere, egoera ekonomikoak aldaketa handia jasan du. Alarma egoera ezarri eta epe administratibo guztiak eten ziren eta alegazio epean zeuden laguntza horien oinarriak, eta horrek aurtengo deialdiaren edukia egoera berrira egokitzeko aukera eskaini diela azaldu du alkateak.\nKrisi ekonomiko eta soziosanitarioak ezjakintasun eta egoera ezegonkorra sortu du eta eragin zuzena du herritarren eta eragile soziosanitarioengan: "Udala da herritarrek eta eragileek jotzen duten lehen atea eta hasieratik beharrei erantzuteko baliabide materiak eta dirulaguntza lineak jarri ditu abian", zehaztu du. Bide horretan, maiatzaren 23an, ekonomiaren sustapenerako plan integrala onartu zuen Udalak: 11 lan lerro eta 1,7 milioi euro jarri zituen Udalak plan horretarako. Plan horren helburua krisiari erantzuteko "aterki edo marko bat" jartzea izan zen. "Gaur aurkezten dugun laguntza lerro hauekin, plan hori ia %100ean exekutatuko da" gaineratu du.\nAurreikusitako diru kantitatea handitu egin dute; bikoiztu, hain zuzen, "egoerak eskatzen duelako" eta 475.000€ko dirulaguntza lerroa da aurkezten dutena: " Gure helburua beti inor atzean ez uztea izan da, eta egoera honetan ere sektore desberdinei lagunduz krisiari aurre hartzea da. Babes sare integral bat osatu nahi izan dugu".\nEkonomia sustatzeko laguntzak 2013. urtean jarri zituen abian Udalak, eta orain arteko ibilbidea eta beharrak aztertuz eta herrian dagoen ehun industriala aintzat hartuta osatu da aurtengo deialdia. Laguntza honen helburu nagusia da enpleguaren sorrera eta enpresen lehiakortasuna sustatuz sortu den krisi egoera gainditzea eta eraldaketa ekonomiko eta soziala eraginez lehiakortasun eta garapen jasangarriko beste errealitate batera salto egitea. Laguntza horiek zehazterakoan hainbat azterketa eta datu izan ditu Udalak oinarria. Alde batetik, pixkanaka goraka doan langabezia tasa izan dute kontuan. Azken datuen arabera Azpeitian %9,9koa da (%8 gizonezkoena eta %12,1 emakumezkoena); 714 herritar daude langabezian, iazko maiatzean baino 187 lagun gehiago: "Datu horien atzean izen abizen dun herritarrak daude, eta langabeziari aurre egitea ezinbestekoa da guretzat". Bestetik, enpresen egoera dago, Azpeitiko Udalak eskualdeko beste herriekin batera, Iraurgi Berritzen garapen agentziaren bidez ikerketa bat egin du lan merkatuaren inguruan, eta Udalak enpresa, merkatari eta lehen sektoreko langileekin ere egin ditu hainbat bilera bizi duten egoeraren berri izan eta eskaerak jasotzeko.\nHorretarako lau lan lerro zehaztu dira, ohiko hiru egokituta eta langileak kontratatzeko laguntza linea berri bat: "Laugarren linea bat sartu dugu deialdian, langileak kontratatzeko. Gure herrian langileen sarea handitzea edo gutxienez mantentzea da gure helburua", adierazi du Alkortak. Gaur aurkeztutako laguntzetarako eskaerak datorren astetik aurrera egin ahal izango dira Azpeitiko Udalean.\nLau linea; 475.000€\nMerkataritza eta lehen sektorean enplegua eta ekonomia sustatzeko laguntza\n175.000€ko aurrekontua du, ete eskaerak egiteko epea urriaren 30era arte izango da aukera. Diruz lagunduko dira:\nMerkataritza arloko lehiakortasuna eta lehen sektorea sustatzeko ekintzak edo jarduerak egitea. Laguntza honetan berritasun gisa, COVID-19aren eraginez hartu beharreko prebentzio neurriak ezartzeko egindako gastuei aurre egiteko laguntza jarri da.\nAzpeitian merkataritzako (zerbitzuak barne) edo lehen sektoreko jarduerak jartzea\nAzpeitian merkataritzako (zerbitzuak barne) edo lehen sektoreko jarduera berrientzat zuzendutako lokalen alokairuak.\nAzpeitian kokatutako merkataritza establezimenduentzat (zerbitzuak barne) merkatu azterketak egitea.\nIndustria proiektu estrategikoak eta berritzaileak, enplegua sortu edo mantentzen duten eta garapen jasangarria bultzatzen duten inbertsio proiektuak eta genero-berdintasuna sustatzeko diru-laguntzen lerroak sustatzeko laguntzak\n160.000€ko aurrekontua izango du eta eskaerak egiteko epea urriaren 30era arte izango da aukera. Diruz lagunduko dira:\n49 langile edo gutxiagoko enpresetarako industria-proiektu estrategiko eta berritzaileak exekutatu eta garatzea.\nInstalazioak egokitu edo erosteko inbertsioak egitea, edota ekipamendu tekniko eta teknologikoak erostea, 49 langile edo gutxiagoko enpresentzat. Arlo honetan enpresen digitalizaziorako laguntzak bideratuko dira. Alarma egoerak behar berriak sortu baititu.\nIndustria-jarduera berriak modu finkoan Azpeitian ezartzea.\nGenero-berdintasuna bultzatzeko neurriak ezartzea, berdintasun-planak eginez eta instalazioak egokitzeko inbertsio zehatzak bideratuz.\nEkintzailetasuna sustatuz, bereziki gizarte ekonomian eta izaera estrategikoa edo berritzailea duten jardueretan enpleguaren sorrera bultzatzeko diru laguntzak\n65.000€ko aurrekontua izango du eskaerak egiteko epea urriaren 30era arte izango da aukera. Diruz laguntza eskatu ahal izango dute 2018ko urriaren 16tik 2020. urteko irailaren 30era bitartean enpresa berri bat sortu dutenak.\nLangileen kontrataziorako laguntza\nHasieratik zehaztutako lerroez gain, errealitatea eta datuak ezagututa, Azpeitiko Udalak laugarren lerro bat abian jartzeko apustua egin du, Plan integralean jaso bezala. Lerro honetarako 75.000€ jarri dira. Kontuan izanda gaur gaurkoz ERTEak irailaren bukaera arte luzatuko direla, eskaerak egiteko bi epe izango dira, urriaren 31 bitartera arte eginiko kontratazioetarako eta azaroaren 1tik abenduren 31 bitartekoentzat.\nAzpeitiko enpresek herritarrak kontratatzea diruz lagunduko du. Bide horretan, herriko enpresen lanpostuak mantentzea eta lanpostuen kalitatea hobetzea da helburua. Laguntza lerro berri honen helburua egoera honetan kontratazioak bultzatzea da. Aldi baterako eta kontratu mugagabeak lagunduko dira diruz.


2018 urr 23 Zarautz\nEuskaraz eta erdaraz dakigunak 750.000 lagun omen gara. Horietatik 40.000 lagun dira prentsa, liburuak eta diskoak euskaraz maiztasunez kontsumitzen dituztenak. Badira beste 33.000 lagun euskarazko...\n2018 urr 09 Zarautz\nSentitzen dut inbidia Athleticek irabazten duenean, edota EAJk beti eta dena hain erraz irabazten duenean. Sentitzen dut inbidia, sentitzen dut bekaitza. Sentitzen naiz nirekoi, odola lodi maleziaz...


Kalitate handiko kolore mistoak N ...\nCoSee Lainoen aurkako betaurrekoen lentea ...\nModako ordenagailu handien berriena ...\n2020 modako luxuzko moda ...\nMikrofibra Su bidaltzeko prest ...\nNew Korea Stylish Handmade Clear Clear Round Optical Eye betaurrekoen markoak\nMateriala: erabili% 100 birziklagarria den PC injekzio materiala. Bisagra: lotu estu, ez da erraz hausten.\nBadaude Stock Popular Popular Gardena PC Clear betaurrekoen betaurreko optikoen egitura\n% 100ak goi mailako materiala erabiltzen du, gontza sendoa hautsi ezineko sudur erosoa da, indar handiko tenplua\nKolore anitzeko iraunkorrak Mikrofuntzako lentilarik onena betaurrekoak garbitzeko oihala\nUnitatearen prezioa: 0,36 $ - 0,54 $ / pz. eskaera kopurua: ez pertsonalizazio-1 pieza / pertsonalizazio-600 pieza Hornidura gaitasuna: egunean 5000 pieza\nKalitate handiko kolore mistoak Nylonezko irakurketa betaurreko erregulagarriak Kablea lepoan Eguzkitako betaurrekoak Atxikitzeko uhala\nKolorea: ausazko koloreak Paketea: 12 pieza pakete batean MOQ: pakete 1 Salneurria: 0,04 $ - 0,06 $ / pz. Entrega: Stocka, bidali express bidez\nHandizkako moda diseinatzailea OEM pertsonalizatutako LOGO larruzko triangelu eguzkitako betaurreko zorro tolesgarriak\nKaxa hau zurezko kortxo ekologikoz egina dago, oso arina eta iraunkorra. Materiala larruzkoekin alderatuta guztiz ezberdina da. Laster degradatu egin daiteke eta osasunari kalte guztiak eragingo dizkio.\nSalmenten sustapena lan bikaina kortxo karratua eko egurrezko eguzkitako betaurrekoak modako betaurrekoen zorroa\nSilikonazko material bereziak erabiliz sudurreko leunak egiteko teknika berezia. Irristagaitza eta eramateko erosoagoa. Iraunkortasun eta korrosio erresistentzia hobea.\nBetaurrekoak itsasteko labainetarako silikonazko itsaskorrak, betaurreko leuneko betaurreko leunak inguratuta\nProduktuaren izena 2020 modako eguzkitako betaurrekoak. Zenbakia. TYJ-S Materialak Egitura Altzairu herdoilgaitza Tenplu plastikozko lentilak UV400 Kolorea markoa Beltza, urrezko lenteak Beltzak, arrosak, urdinak, marroiak, gorriak, laranjak Neurria 135-58-140 Prezioa / unitatea Negoziatu MOQ 300PCS Kolore bakoitzeko Bidalketa kostua pisuaren eta aukera logistikoaren araberakoa da Kalitate Kontrola A + Pertsonalizatzeko lentila kolorea, neurria, logotipo pertsonalizatua estaldura kolorea, materiala, konbinazio portua FOB Sha ...\nMikrofuntzazko Larruzko Larruzko Anti-betaurrekoak bidaltzeko prest, betaurreko optikoetarako eguzkitako betaurrekoetarako oihala garbitzeko\nModeloaren zenbakia: AFC01 Lainoen aurkako efektua: 8-24 ordu Erabilera aldiz: 300 aldiz berrerabil daitekeen marka Marka: logotipoaren pertsonalizazioa onartu Oihalaren neurria: 135 * 145mm Oihalaren kolorea: krema edo grisa Oihalaren ertza: sigi-saga Kremaileradun poltsaren tamaina: 88 * 134 mm Pisua: 9,1 g / pz. Aplikazioa: Lanbroaren kontrako lenteak eta lenteak MOQ: 1 pieza pertsonalizaziorik gabe / 2.000 pieza oihalean erliebatutako logotiporako / 5.000 paketeak pertsonalizatzeko Sukaldaritza Eskia Gidatzeko ariketa fisikoa Gidatzeko lapiko beroa Aurpegia maskara jantzita Erretxineko lentila ...


orekagalduz: BLOKEAK AKOTATZEKO METODO BERRIA\nPublicado por OrekaGalduz en 12:40:00\nOrekagalduz 8 de mayo de 2010, 11:35\nEnVertical-etik atera duzu ezta? jajaja, puto txaber. Bai aspertzen zarela, bai. Ia asteburu honetan egiten duzun "bloke ke nunka me hare a vista" horietako bat, jejeje. Beste gauzaren bat ere balio du, asike astelehenean kateaketen sarreran izen berriak ikusi nahi ditut: APRIETA, ZIERRA Y MUERDE!!!


Koilarak - Soinu-tresnak euskal herri musikan: Entziklopedia\nKoilarak (JMBA bilduma, 0031)\nKoilarak (JMBA bilduma, 0032)\nKoilarak jotzen. 1999.\nKoilarak ez-zuzenki kolpaturiko idiofonoak dira.\nMetalezkoak erabili izan badira ere, ohikoenak zurezko bi koilara arrunt izaten dira. Hots egokia lortzeko, maiz ezpelezkoak izaten dira.\nBi koilarak bata bestearen parean eta elkarri bizkarra emanez esku batean harturik, hatz erakuslea bien artean jarririk, izterraren eta gainean jarritako beste eskuaren kontra joaz eta astinduz jotzen dira. Arxaluak bezala harturik eta eraginik ere jo daitezke.\nKoilarak perkusio tresna gisa kantua erritmikoki laguntzeko erabiliak izan dira, bereziki mahaiaren inguruan ematen diren festetan. Guri, Orioko San Martin auzoko Sarobe baserriko Jose Peñak eta Villabonako Jose Mari Astiasaranek ongi erakutsi digute. Beste tokietan ere bildu dugu tresna honi eta bere erabilpenari buruzko informazioa, besteak beste Gipuzkoako Goierrin eta Gasteiz inguruko herrietan.\nElementua: 69 Guztira: 90


Iñaki Beitiaren Omenezko Mendi-martxa- Autoz\n[ Hemen zaude: Sarrera > Urretxu-Zumarragara nola etorri > Autoz ]\nUrretxu-Zumarraga, norabide ugari dituen errepide-gunean aurkitzen dira. Hori dela eta, hona etortzeko bideak ugariak dira:\nIrun - Donostia - Tolosa - Beasain - Ormaiztegi - Urretxu-Zumarraga.\nGasteiz - Altsasu - Etxegarate - Beasain - Ormaiztegi - Urretxu-Zumarraga.\nBilbo - Eibar - Bergara (honaino autopistaz) - Urretxu-Zumarraga.\nIruñea - Irurtzun - Altsasu - Etxegarate - Beasain - Ormaiztegi - Urretxu-Zumarraga.\nArrasate - Bergara - Urretxu-Zumarraga.\nOñati - Legazpi - Urretxu-Zumarraga.\nZarautz - Zumaia - Azkoitia - Urretxu-Zumarraga.\nZure herritik Urretxu-Zumarragarako norabide argibide zehatzak nahi badituzu (distantzia, denbora... datuekin), estekan horretan klik egin ezazu.\nMarra horiek Zumarragako sarrera guztietarako sarbidea azaltzen dute, eta laranja kolorekoek, ordea, Urretxurako sarbidearen informazioa ordea. Auto aparkaturik utzi ondoren, marra berdeek irteera gunera nola iritsi erakusten dute.\nGogoratu larunbat eta igandetan Urretxu eta Zumarraga herrien arteko Areizaga-Kalebarren enparantza ingurua oinezkoentzako gunea dela. Alde batetik bestera mugitu behar baduzu, mapa honetan argitaratutako norabide argibideak kontuan har itzazu.\nAparkalekuak erabiltzeko ARAUDIA\nIñaki Beitia Mendi Martxak bere 21. ediziorako URRETXUKO GARAIALDE LIZEOAN eta ZUMARRAGAKO LEGAZPI IKASTETXEKO KANTXETAN dohaineko aparkaleku bereziak jarriko ditu maiatzaren 21ean. Hona hemen araudia:\nAparkalekuak martxaren egunean goizeko 6:00/6:15etatik aurrera zabalduko dira eta arratsaldeko 19:00etan itxi. Ordu honetan aparkaleku guztiak itxiko dira, eta garabiz erretiratuko dira beharrezko bada bertan geratzen diren autoak.\nAparkalekuak SOILIK Mendi Martxan parte hartzen duten lagunentzako izango dira.\nGoizeko 6:00/6:15etatik 7:30ak bitartean, antolatzaile bana izango da bertaratzen diren autoen aparkatze laguntza ematen.\nAparkalekuak EZ DIRA APARKALEKU ZAINDUAK izango. Beraz, Iñaki Beitia Mendi Martxaren Antolakuntzak ez du bertan aparkaturik egongo diren autoei gerta lekizkiekeen kolpe, lapurreta edo bestelako ekintzen erantzunkizunik hartuko. Horren ondorioz, AUTOETAN BALIOZKO GAIRIK AGERIAN EZ UZTEA GOMENDATZEN DUGU.


Espainiako esportazioak %20 baino gehiago jaitsi ziren iaz | Consumer\nEspainiako esportazioak %20 baino gehiago jaitsi ziren iaz\nEspainiak Argentinara egindako esportazioak 747,66 milioi eurokoak izan ziren 2001ean, hau da,% 20,65 jaitsi zen aurreko ekitaldiaren aldean, merkataritza-ganberek emandako datuen arabera.\nGainera, esportazioak jaitsi egin ziren pixkanaka urtean zehar, eta azaroan, aurreko ekitaldiarekiko salmenten jaitsiera% 47,8koa izan zen; abenduan, berriz,% 53 jaitsi zen. Espainiako salmenten jaitsiera hori Argentinara azaltzen duten arrazoiak dira herrialde australa jasaten ari den krisia eta monetaren debaluazioa.\nSalmenta handienak “galdarak, makinak eta tresna mekanikoak” izan ziren, 132 milioi euroko negozio-bolumena izan zutenak, baina, hala ere, aurreko ekitaldiarekin alderatuta,% 18,8 murriztu dira. Ondoren, automobilak (105 milioi),% 38,6 gutxiago, eta 82 milioi euro (82 milioi euro), 2000. urtearekin alderatuta% 19 jaitsi ziren.\nAitzitik, Argentinako inportazioen balioa% 13,8 hazi zen, eta 1.342 milioi eurora iritsi zen. Hazkunde hori pisuaren debaluazioagatik ere azaltzen da, argentinar produktuak merkatu baititu.\nHego Amerikako inbertsioei dagokienez, Ganberek azpimarratu dute enpresek ez dutela inbertitutako kapitala erretiratzen, galera handiak ekarriko bailitzateke. Inbertsio horiek Argentinako Barne Produktu Gordinaren (BPG)% 12 sortzen dute.\nArgentina esportazioak krisi


kritiken hemeroteka » Izar arteko merkatari baten abenturak\n« Norbera den umearentzat | Mundu asko »\nArrotza paradisuan / Inaki Irazabalbeitia / Elkar, 1991\nIzar arteko merkatari baten abenturak Edorta Gonzalez / Euskaldunon Egunkaria, 1991-06-01\nArrotza Julius merkatari intergalaktikoa da, arazorik gabe bizi eta bere astruntzian titanioa eramaten du ohizko bidaia batetan. Lasaitasuna piratek eta neurri batez ere protagonistaren inkopetentziak apurtzen dute, honen ondorioz bere astruntzia noarezean gelditzen da eta galaxiako txoko galdu batetaraino iritsiko da, planeta atzeratu batetara, paradisura hain zuzen. Baina paradisuko nekazari gizarte idilikoan gatazkak daude, zilarrezko gazteluko jauntxo esplotatzaileak alde batetik eta maltzurrrak —urdinak— bestetik, gainera nekazari inozenteak erdi erdian harrapaturik. Guzti honekin egingo du topo Juliusek, bere gizarte aurreratuaren abantaila teknologiko eta ohitura nahiz portaera txit desberdinekin. Tupust egitean bi zibilizazioen arteko kontaktuan teknologikoki atzeratuena beti aterazten da galtzaile.\nLiburuan umore eta ironia fin fina nabarmentzen da, esaterako Euskal Herrian ederki ezagutzen dugun Kaxiano itsua abentura galaktikoan —hori bai, giro egokian— kokatzen duenean. Beste xehetasun batzuk, pertsonaien izen euskaldunak, euskal esaerak, eta abar… oso lagungarri gertatzen dira zientzi fikziozko nobelari ukipen euskalduna emateko, arlo horetako beste euskal idazleen joerari —izen eta giro aseptikoari— kontrapuntu egokia ematen diolarik. Literatur arlo honetan dihardugun euskal idazleok jorratu beharko genukeen bidea, ezbairik gabe, euskal zientzi fikziogintzari izaera propioa emateko.\nLiburuan Tolkienengandiko eragina nabaritzen da noizbehinka: Erdi Aroko giroa isladatzean, pertsonai zintzoen bihotz ona erakustean edota maltzurren —urdinen— izen onomatopeikoetan, Gudruk adibidez.\nMaitasuna, garbia eta arazorik gabekoa, Piarres eta Oihana, bi pertsonai nagusien artekoa da eta Juliusek Oihanerengana une batez sentitzen duen grina ez da argumentua eta pertsonaien inozentzia urratzera iristen, triangelua beraz ez da agertzen, hots, zintzoa beti zintzo eta maltzurra beti maltzur.\nLaburtuz, egun gutxitan, gogoz eta buruhausterik gabe udako oporretan lasaikiro irakurtzen den liburu horietakoa dela esango nuke.


Mailegu bati lotutako produktuak kontratatzea haien interesa murrizteko, balio du? | Consumer\nErabilgarria da bankuari produktuak kontratatzea mailegu baten interesak murrizteko? Aukera ona den jakiteko zer egin azalduko dizugu\nEgilea: Agustina Battioli, Helpmycash 2021-ko apirilak 19\nDuela urte batzuetatik hona, erakunde batzuek mailegu pertsonalak eskaintzen dizkiete bankuaren bezero izan behar ez duten partikularrei. Abantaila bat erabiltzaileek eskaintzarik onena aukeratu ahal izateko, entitatea aldatu beharrik gabe. Hori bai, nahiz eta beti ez den beharrezkoa bezeroa izatea, bankuek haiekin lotzeko aukera ematen dute, hainbat produktu kontratatuz, maileguaren interesean beheratze baten truke. Nahiz eta a priori prezio hobea lortzeko aukera ona dirudien, ez da beti horrela izaten. Hiru parametro hartu behar dira kontuan erabaki aurretik.\nNola funtzionatzen du maileguen loturak?\nErakunde batek % 10eko interesa duen bezero izan gabe kontrata dezakegun mailegua eskaintzen digu, eta ehuneko 1,5 puntu jaisteko aukera ematen digu, ordainketa-aseguru bat kontratatzen badugu. Hala, %8,5eko kreditua izango genuke.\nHala ere, kontuan hartu behar da kreditua itzultzen ari garen urte guztietan asegurua kontratatzearen urteko kostua, eta kostu hori bankuak ematen digun beherapena baino txikiagoa izatea, aukera ona izan dadin.\nZer hartu kontuan lotura bat kontratatzeko?\nHiru aldagai aztertu behar ditugu mailegu baten lotura kontratatzea komeni den ala ez jakiteko:\n1. Loturaren kostua, hau da, kontratatzeagatik guztira zenbat ordainduko dugun. Ez da gauza bera nomina komisiorik gabeko kontu batean helbideratzea eskatzea edo urteko kostua duen aseguru bat kontratatzea.\n2. Zer beherapen lortuko dugun lotzeko. Oro har, produktua garestiagoa den bitartean (asegurua, adibidez), merkeagoa izango da maileguan. Aldiz, doako produktua bada (nomina kontua irekitzea bezala), beherapena txikiagoa izaten da, nahiz eta berdin-berdin konpentsatu behar duen bankuz aldatu behar izatea.\n3. Lotutako produktua interesatzen zaigun ebaluatu; lortu ahal izango dugun beherapen ekonomikoa ez ezik, interesatzen zaigun finantza-produktua den ere ebaluatu. Adibidez, pentsio-plan bat kontratatzeko eta gutxieneko diru-kopuru bat sartzeko eskatzen badigute, kontuan hartu behar da maileguaren beherapena handia izan arren, diru hori ezin izango dugula berreskuratu erretiroa hartu arte edo salbuespenezko egoeretan, eta inbertsio-produktua denez, garrantzitsua da aztertzea produktu hori nahi dugun ala ez.\nIrudia: Anna Shvets\nNola kalkulatu merkeena den aukera?\nKontuan hartzen den ala ez alderatzeko modurik errazena kredituaren kostu osoa kalkulatzea da. Horrela, aukeratzen dugun kopuruaren eta epearen arabera, lehenik eta behin maileguaren kostua simulatu beharko dugu, beherapenik gabe eta lotutako produktuen zenbatekorik gabe. Ondoren, maileguaren kostu osoa beherapenarekin kalkulatuko dugu, eta lotutako produktuen prezioa gehituko diogu kreditua itzultzen ari garen urte guztietan.\nArgiago ikusteko, adibide bat. Demagun 10.000 euro eskatu nahi ditugula bost urtean itzultzeko. Loturarik gabeko mailegu batekin, %10eko interesa lortuko dugu, adibidez, eta 12.748 euro ordainduko ditugu guztira. Aldiz, urteko 100 euroko asegurua kontratatuz gero,% 8,5eko interesa ordainduko dugu. Kasu horretan, guztira 12.310 euro gehi aseguruaren 500 euro, bost urterako. Beraz, 12.810 euro aterako lirateke guztira. Kasu honetan, alde txikia badago ere, loturarik gabeko mailegua merkeagoa izango litzateke.


Hitz egitea. Partaideentzako irtenbiderik egokiena bilatzea. Abokatu gabe. Epaiketa gabe. Inoren alde edo kontra egingo ez duen kanpoko hirugarren pertsona baten laguntzarekin bakarrik. Hirugarren horren betebeharra izango da, bi aldeek amore ematea eta bien arteko adostasuna erdiestea.\nHori da bitartekaritza eta iragan udan indarrean jarritako auzi zibil eta merkataritzazkoetako bitartekaritzari buruzko Legeak arautzen du. Teknika hau epaiketen ordezko aukera bilakatu da, azkarragoa eta merkeagoa delako. Konplexutasunak, zalantzak eta denbora luzez zain egoteak alde batera uzten dira. Eta doakoa ez bada ere, ez da ez tasarik ez prozedura judizialen kosturik ordaindu behar. Urtetan zain egon beharra atzean gelditu da, izan ere, Legeak aurreikusitakoaren arabera, ebazpena emateko hilabeteko epe-muga baitago.\nBitartekaritzara jotzea borondatezkoa da. Bitartekariak ez gaitu epaituko, alde bakoitzak egiaren zati bat duela uste duelako eta gure arteko ezberdintasunak konpontzeko lan egingo du eta guri ere lan eginaraziko digu-. Adibidez, merkataritza arloko gatazkak konpontzeko mekanismoa izan daiteke. Azken aste hauetan Iberiak eta enpresako sindikatuek bitartekari batengana jo dute 3.800 langileren kaleratzea gelditzeko eta grebarekin amaitzeko adostasuna lortu asmoz.\nFamiliako auzietan ere bitartekaritzara jo daiteke, aseguruek egindako erreklamazioetan , erantzukizun zibilagatik egindako erreklamazioetan, oinordetza gatazketan, familiako enpresaren baitan emandako gatazketan (enpresa handia zein txikia izanik), edo enpresa txiki edo ertainetan emandako gatazketan. Merkataritza-arloko gatazketan ere bitartekaritza eska daiteke; enpresek bezeroekin edo hornitzaileekin dituzten gatazketan, enpresa frankiziatzaile eta frankizien artean, baita merkatal guneetan ematen diren enpresen arteko lokalen alokairuetan ere.\nBitartekaritza borondatezkoa, azkarra eta ekonomikoa izanik, ordezko aukera egokia dirudi. Inoiz erabili duzu? Kontaiguzu zer nolakoa izan den zure esperientzia\n2013ko martxoaren 4ean argitaratua. Honi buruz gehiago irakurri: Justiziarekin elkarlana. Iruzkin bat egin.


Eguzkitiko energia | Revista\n: Eguzkitiko energia\nHistoriaren hasiera-hasieratik, baliabide-iturri agortezina da eguzkia gizakiarentzat eta bizidun guztientzat. Mende amaieran gauden honetan, azken hamarkada hauetan ezagutu dugun iraultza teknologiko izugarriak energia-aukera paregabe horren probetxamenduan ezertarako balio izan ote duen galdetzen diogu geure buruari.\nZifren arabera, ezer gutxi aurreratu da: 1999rako munduko herrialde guztiek kontsumitu dutena baino lau mila bider energia gehiago eman dio eguzkiak Lurrari. Estatu espainiarrak, bere kokapen eta eguraldi paregabea dela eta, abantaila du Europako gainerako herrialdeen aldean: estatuko metro karratu bakoitzak urteko 1.500 kilovatio orduko energia jasotzen du, Bartzelonako hiriaren urteko energia-beharrak hamar aldiz asetzeko adina eta argindar kontsumoa 30 aldiz asetzeko beste. Baina errealitatea gordina da: eguzkitik lortutako energia Estatuko kontsumo osoaren %0,003koa baino ez da. Hau da, hogeita hamairu milatik zati bat besterik ez. Energia iturri horren abantailak ikaragarrizkoak dira: garbia eta agortezina da. Eta beraz, petrolioaren eta hain seguruak ez diren beste alternatiba batzuen (zentral nuklearren) eta kutsagarriagoen (zentral termiko eta nuklearren) morrontzatik aska gaitzake. Puntu ahul bakarra du: eguzkiaren erradiazioa motelagoa dela neguan (energia gehien behar denean). Bestalde, ezinbestekoa da eguzkitiko energia hartu, pilatu eta banatzeko teknologia garatzea, erabiltzaileari eskaintzen zaizkion gainerako aukeren alboan konpetitibo izango bada.\nZer egin Eguzkiaren energiarekin\nBero-kolektoreak baliatuz beroa lor daiteke eta elektrizitatea berriz modulu fotoboltaikoen bidez; prozesu horiek biek ez dute batak bestearekin zerikusirik, ez teknologian ez aplikazioan.\nFotovoltaikoa gelaska fotoelektrikoek sorturiko eguzkitiko energia da. Gelaska horiek argia potentzial elektriko bihurtzeko gai dira, inolako eragin termikorik jasan gabe (Eguzkitiko energiaren %9tik %14ra bitarte probetxatzen da). Energia termikoa eguzki-kolektore edo eguzki-plaka termiko bidez lortzen da, jasotako lehengaiaren %40-60 inguru berotasun bihurtzen baitute. Diametro txikiagoko kanal paraleloz elkarri lotuta dauden bi hodik osatzen dute eguzki-kolektorea. Kanal horiek beroa hodirantz bidaltzen duten hegats batzuk dituzte; hodian zehar fluido bat doa (ura eskuarki). Etekin handiagoa lortzeko, kaxa baten barruan sartzen da guztia, goiko aldean beira eta behekoan isolatzailea dituela, energia kanpoko aldera gal ez dadin. Lau metro karratuko eguzki-plakak eta sortutako energiaren metatzaileak osatutako sistema nahikoa omen da lau kideko familia baten ur bero kontsumoa hornitzeko.\nSistema honen defendatzaileek esaten dutenez, nekazaritzan antzematen da beste abantaila bat: eguzkitiko negutegiekin uzta hobeak biltzen dira denbora laburragoan. Gainera, nekazaritzako lehortegiek energia gutxiago kontsumitzen dute eguzki bidezko sistema batekin bateratuta eta ur-araztegiek edo ura gatzgabetzeko lantegiek erregairik gabe funtzioa dezakete. Eguzkitiko energia, gainera, landa-elektrifikazioaren arazoa konpontzeko bide gisa ikusten da gaur egun, beste alternatiba batzuen aldean dituen abantailak direla eta: ez da kutsagarria eta ez du zaratarik sortzen, ez du erregairik eta mantenimendurik behar, eta egun lainotuetan ere funtzionatzen dute nekazaritzarako eguzkitiko sistemek, errendimendu txikiagoa izan arren, hodeietan zehar sartzen diren eguzki izpiak metatuz.\nEnergia merkea, baina epe luzera bakarrik\nEguzkiak sortzen duen lehengaiaren probetxamenduak duen arazo nagusia ekonomikoa da. Eguzki-zelulak garestiak dira oraindik, baina fabrikazioa kopuru handian egiten hasten denean, seguruenik konbertsio fotovoltaikoan oinarrituko da herrialderik eguzkitsuenetako elektrizitatearen zati handi bat; eta gainera, hasiera batean bederen bateratu egin ahal izango da beste energia iturri batzuekin, instalazioak eguneratzen diru kopuru handiegiak gastatu beharrik eduki gabe.\nAdibide bat jartzearren, gas-galdara baten kostua 100.000 pezeta inguruko da; eguzki-plakak pilatzaile eta guzti jartzearena, berriz, 300.000 inguru. Gas kontsumoa ordaindu egin behar da aldian behin, baina eguzkitiko energia erabat doakoa da. Gainera, Administrazioak dirulaguntzak eskaintzen ditu era honetako instalazioak bultzatzeko. Bost laguneko familia batentzako moduko ekipo termiko trinkoak 300.000 pezeta baino gehixeago balio du; karabana baterako asteburuetako argiztapen fotovotaikoko oinarrizko sistema bat, berriz, 56.000 pezeta kostatzen da. Eta baserrirako argiztapen-ekipoa 250.000 pezetaren azpitik ibiliko da.\nEguzkitiko energiari bultzada\nHerritarren gehiengoak oraindik zergatik ez duen erabiltzen galdetzen diote euren buruari energia berriztagarriaren aldekoek, batez ere eraginkortasuna frogatuta dagoen aplikazioez. Euren ustez hutsegite larria da eguzkitiko energia faktore ekonomikoak bakarrik kontuan hartuta beste energia iturri batzuekin alderatzea, epe ertain eta luzera bestelako mugak konpentsatzeko adina abantaila baitu energia mota honek. Argudio honen kontra, petrolio- eta elektrizitate-konpainia handiek energia-iturrien kontrola argudiatzen dute, eguzkitiko energia kontrola ezina delako, putzu edo hustiapen-erreserbetan pilatzen ez delako eta banaketarako ontziratzea ezinezkoa delako.\nHorregatik, eguzkiaren alternatibak ez ditu erabat asebetetzen energia-enpresak. Zenbaitek egin izan du saiakeraren bat: balio ekologiko berezirik gabeko gune natural zabalak mugarritu eta argia kontzentratzeko hartzaile izugarriak eraiki zituzten; bertan, argia energia elektriko bihurtu eta ohiko banaketa-sareetan sartutakoan, erabiltzaileei zentral termiko edo nuklearretan sortutako elektrizitatea bailitzan saltzeko asmoz. Ez zuten arrakastarik izan.\nEguzki-kolektoreen eta modulo fotovoltaikoen kalitate kontrola hobetu egin behar da, errendimendu hobea lortzeko baino areago, mantenimendurik txikienarekin gutxienez hogeita hamar urteko iraupena bermatzeko.\nEraikuntza-arauetan etorkizunerako eguzkitiko energiaren instalazioa jartzeko aukera utzi. Horrela, azalera libre ongi orientatuak sortuko lirateke eta, horrez gain, eraikin edo etxebizitzaren eraikuntzan instalazioaren zati bat eginda utziko litzateke etorkizunerako.\nAdministrazioaren erakin berrietan eguzkitiko energi-hargailuak jarri, gutxienez ura berotzeko eta oinarrizko elektrifikaziorako.\nKontsumitzaileari kontsumitzen duen energia elektrikoaren zati bat gutxienez autogeneratzeko aukera eskaini eta horretarako banaketa elektrikoari zuzenean lotutako modulu fotovoltaikoak ezartzeko aukera eman.\nHerritarren artean energia-kontsumoa gutxitzera bideratutako heziketa bultzatu.\nEguzkitiko energia eta beste alternatiba batzuk errentagarritasun ekonomikoaren aldetik konparatzerakoan, dimentsio guztiak kontuan izanda egin beharko litzateke, hau da, eguzkitiko alternatiba baino merkeago aurkezten zaigun zenbait instalazioren kostu soziala eta arrisku-prebentzioa (zentral nuklearrena esate baterako) kontuan izan beharko litzateke.


Mahaikideen bilera - www.jjggalava.eus\nnull Mahaikideen bilera\n2021 api. 20\nKlima aldaketa.- Arabako Popularrak Batzarkide Taldeak foru-arau proposamena aurkeztu du, Klima-aldaketaren, trantsizio energetikoaren eta karbonoan neutroa den ekonomiari buruz.\nOHZ.- Arabako Popularrak Batzarkide Taldeak osoko bilkuran eztabaidatzeko mozioa aurkeztu du, OHZren 42/1989 Foru Araua aldatzeari buruz.\nDulantziko kanalak sortutako arazoak.- Elkarrekin Araba (Podemos-Ezker Anitza-Equo) Batzarkide osoko bilkuran eztabaidatzeko mozioa aurkeztu du, Dulantziko kanalak eragiten dituen ingurumen-arazoak konpontzeari buruz.\nLanda-inguruneko haurreskolak.- Arabako Popularrak Batzarkide Taldeak Lurralde Orekaren Batzordean eztabaidatzeko mozioa aurkeztu du, landa-ingurunean dagoen haurreskola beharrari buruz.\nLanda-inguruneko txertaketa-kanpaina.- Arabako Popularrak Batzarkide Taldeak osoko bilkuran eztabaidatzeko mozioa aurkeztu du, Arabako landa-ingurunean txertaketa-kanpaina dela-eta osasunaren sektoreak duen babes faltari buruz.\nGidabaimena eskuratzeko kolapsoa.- Arabako Popularrak Batzarkide Taldeak osoko bilkuran eztabaidatzeko mozioa aurkeztu du, Barne Ministerioari eskatzeko gidabaimena lortzeko dagoen kolapsoa konpondu dezala.\nLEP Arabako Suhiltzaileetan.- EH Bildu eta Elkarrekin Araba (Podemos-Ezker Anitza-Equo) batzarkide-taldeek osoko bilkuran eztabaidatzeko mozioa aurkeztu dute, eskatzeko Arabako Suhiltzaileak organismo autonomoan berehala LEP propio bat abian jar dadila.\nArtilea berrerabiltzea.- EH Bildu Batzarkide Taldeak batzordean eztabaidatzeko mozioa aurkeztu du, abeltzaintzako artilea berrerabiltzeko proiektua eta ekonomia zirkularra sustatzearen alde.\nREAS EUSKADI - EH Bildu eta Elkarrekin Araba (Podemos-Ezker Anitza-Equo) batzarkide-taldeek Ekonomia alternatibo eta Solidarioen Sarearen agerraldia eskatu dute, Nekazaritza Batzordearen aurrean, nekazaritza eta abeltzaintza birsortzileak lortzeko behar diren ekimenen eta tresnen berri izateko.\nArabako Irudi Pertsonaleko Elkartea.- Arabako Popularrak Batzarkide Taldeak Arabako Irudi Pertsonaleko Elkartearen agerraldia eskatu du, Enplegu, Merkataritza, eta Turismo Sustapenaren eta Foru Administrazioaren Batzordean, jakitera eman dezaten bere sektoreak COVIDaren ondorioengatik bizi duen egoera, eta sektoreak AFAri egiten dizkion aldarrikapenak.\nArabako Basogintza Elkartea eta Basoa Fundazioa.- Arabako Basogintza Elkarteko eta Basoa Fundazioko ordezkarien agerraldi-eskaera Nekazaritza Batzordean, informazio-bilkuran, azaltzeko ALHko egungo zein etorkizuneko basogintza-jarduera eta zehazteko eucaliptus generoarekin egindako landaketen inguruko alderdiak.\nPlazen kontzertazioa Aramaion.- EH Bildu Batzarkide Taldeak Batzordean erantzuteko galdera aurkeztu du, Gizarte Politiken Saileko foru diputatuari zuzendua, Aramaioko herritarrentzako plazen kontzertazioaren inguruko zenbait zalantza argitze aldera.\nBBG salburua.- Elkarrekin Araba (Podemos-Ezker Anitza-Equo) idatziz erantzuteko galdera bat aurkeztu du, Ingurumen eta Hirigintza Saileko foru diputatuari zuzendua, Salburua BBGaren kudeaketari buruz.\nArlaban-3 estazio meteorologikoa.- EH Bildu Batzarkide Taldeak informazio-eskaera aurkeztu du, Ingurumen eta Hirigintza Sailari zuzendua, Aramaioko udalerriko Arlaban-3 izeneko estazio meteorologikoaren inguruan.\nNekazaritza Politikako Batzordea.- Arabako Popularrak Batzarkide Taldeak informazio-eskaera bat aurkeztu du, Nekazaritza Saileko foru diputatuari zuzendua, eskatzeko 2019ko ekainaz geroztik foru aldundien eta Eusko Jaurlaritzaren arteko Nekazaritza Politikoko Batzordeak egindako bileren akten kopia.\nOstalaritzarentzako laguntzak.- Arabako Popularrak Batzarkide Taldeak informazio-eskaera bat aurkeztu du, bigarren diputatu nagusiorde eta Enplegu, Merkataritza, eta Turismo Sustapenaren eta Foru Administrazioaren Saileko foru diputatuari zuzendua, Arabako ostalaritzaren sektorea babesteko ezohiko laguntzen deialdira aurkeztutako eskaerei buruz.\nDespopulazioa.- Arabako Popularrak Batzarkide Taldeak eskatu du ponentzia bat eratu dadila Ekonomia Garapena, Berrikuntza eta Demografia Erronkaren Batzordean, despopulazioari buruz.


Arrasate Rugby Taldea | Aurkari zuzen Uni Bilbori egingo dio bisita Kanpanzar Arrasatek\nAurkari zuzen Uni Bilbori egingo dio bisita Kanpanzar Arrasatek\nHirugarren astez jarraian Arrasate Errugbi Taldeko seniorrek etxetik kanpo jokatuko dute, oraingo honetan mailaz igotzeko aurkari zuzena den Uni Bilbo B-ren zelaian. Norgehiagoka zapatu arratsaldean jokatuko da El Fango errugbi zelaian, 15:30eatik aurrera, eta bertan arrasatearrek mailaz igotzeko erabakigarria izan daitekeen aurrerapausoa ematea bilatuko dute.\nEsan beharra dago asteburu honetarako ez zegoela jardunaldirik deituta Euskal Ligako 2. Mailan, baina bi taldeen arteko adostasuna dela medio, Federazioaren baieztapenaren, inauteri egunean Mojategin jokatzekoa zen partidua zapatu honetara aurreratu dute, zelaia ere aldatu dutela. Izan ere, Federazioak bere garaian argitaratutako egutegian kontrakoa adierazten bazen ere, bilbotarren eta arrasatearren arteko lehia oraingo honetan El Fangon izango da; bigarren itzulikoa, aldiz, Mojategin.\nGarrantzitsua izango da oso Bizkaia aldetik emaitza positiboa ekartzea, Kanpanzar Arrasateren jarraitzailerik gertukoena baita Uni Bilbo B. Barrutiaren mutilek geldiezin jarraitzen dute aurtengo denboraldian eta, sailkapen fasean egin bezala, kategoriaz igotzeko baliagarria den ligaskan ere jokatutako norgehiagoka guztiak irabazi dituzte. Gauzak horrela, talde zuri-morea lidergoan da 14 punturekin, bigarren sailkatu Uni Bilbok baino lau gehiagorekin. Atzetik Zornotzako dago bederatzi punturekin eta, bosna puntura berdinduta, Zarautz eta Iruñea daude. Sailkapena Baztanek ixten du, orain arte puntu bakarra urratu duela.\nSailkapen fasean porrot bakarra jasota eta Baztanekin 33na puntura berdinduta, igoera faserako txartela lortu ostean, gorabeheratsu ekin dio mailaz igotzeko borrokari Uni Bilbok. El Fangokoek orain arte jokatutako hiru jardunaldietan Zornotzako eta Baztan hartu dituzte mendean etxean 48-0 eta 24-22ko emaitzekin, hurrenez hurren. Iruñearen zelaian, aldiz, amore eman behar izan zuten (27-22).\nZenbaki hauei erreparatuz beste behin izango da faborito Kanpanzar Arrasate, dena den, El Fangon belar naturalarekin egingo dute topo Barrutiaren mutilek, eta jakinekoa da horrek ez diola mesederik egiten Arrasateko taldeari. Hala eta guztiz ere, orain arte sarrailagileak trebe aritu dira berdegune guztietan, belar artifiziala edo naturala izan, hortaz, oraingo honetan ere hori ez da aitzakia izango. Puntuek norgehiagoka honetan, gainera, urrearen balioa dute!\nAsteburuko beste hitzordu garrantzitsua domekan izango dugu, egun horretan Arrasate Errugbi Taldeak errugbi inklusibo saioa burutuko baitu, urritasunen bat duten neska-mutikoei zuzendutakoa. Atzegi elkartearekin elkarlanean antolatu du ekimen hau klub zuri-moreak, lehen taldeko entrenatzaile Julen Barrutia proiektuaren buru dela –Zuzendaritzako kide Imanol Luengoren laguntzarekin-. Hitzordua Mojategi errugbi zelaian izango da, goizeko 11:00ak eta 12:30ak bitartean eta, bertaratzen direnek, errugbiaren nondik norakoak eta bere balioak ezagutzeko parada izango dute. Izen ematea 943423942 telefonoan egin beharko da, Jonengatik galdetuta.\n“Gaztedi moduko beste klub batzuek izandako esperientzian oinarrituta bururatu zitzaigun ekimena antolatzea”, aitortu digu Barrutiak. “Down sindromea duen anaia daukat eta, nire kasuan, errugbiak eman dizkidan onurak ikusita, Arrasaten horrelako ekimen bat antolatzea interesgarria izango zela pentsatu nuen”, gaineratzen du.\nGauzak horrela, beste klubetako dinamiken nondik norakoak bertatik bertara jarraitzen hasi, eta Atzegiko arduradunekin jarri zen harremanetan Barrutia. Azaroa-abendua inguruan eduki zuten aurreneko solasaldia bi aldeek, eta bertan entrenamendu saio bat antolatzea erabaki zuten, “neska-mutikoei kirol apurtxo bat egiteko aukera eman, errugbiaren nondik-norakoak eta balioak ezagutu eta, bide batez, sozializazioa ere lantzeko”.\nHonenbestez, hilaren 16an burutuko dute errugbi inklusiboaren estreinaldiko saioa Arrasate Errugbi Taldeak eta Atzegik. Horretarako zenbait boluntario arituko dira lanean Mojategin eta, Barrutiak baieztatu bezala, “balorazioa positiboa bada esperientzia errepikatzea izango da asmoa, dinamika bat hartze aldera, betiere horretarako baliabide materialak eta laguntzeko prest dagoen jendea baldin badaukagu”. Etorkizunean Arrasate Errugbi Taldeak talde inklusiboa izatea “zoragarria” izango zela onartzen badu ere, Barrutiak zuhurtasunez jokatzen du: “lehenik eta behin hasierako esperientzia hori baloratu beharra daukagu, jendea parte hartzera animatzen ote den ikusi eta proiektua aurrera ateratzeko baliabide nahikorik ote dugun konprobatu”.\nGainontzeko partiduei dagokionez, kadete zein infantil mailako taldeak zapatuan arituko dira. 18 urtez azpikoek egingo dute salto berdegunera lehendabizi, 10:15eatik aurrera eta Gaztediko kadeteekin batera, Zarautzi egingo baitiote aurre Lakuan. Zertxobait beranduago, 10:30ean, eskola mailako infantilek Iruñea hartuko dute Mojategin. Azkenik, federatutako infantilek, honako hauek ere Gaztedirekin batera eta Lakuan, Ordiziaren kontra neurtuko dituzte indarrak 11:30ean.\nJULEN BARRUTIA: “Etorkizunari begira anbizioa eduki beharra daukagu, eta jokalari, entrenatzaile zein laguntzaileen kopurua handitu”\nRamon Barrutia: "Emakumeen errugbia indartzeko lan egingo dugu"\nRamon Barrutia buru duen “Aurrera begira” lantaldeak zuzenduko du Arrasate Errugbi Taldea\nEgungo zuzendaritzaren kargu-uztearen ostean, aro berrian murgilduko da ART\nHilaren 29an izango da ART-ren Ohiko Batzar Orokorra


Noetherren teoremarik politena - Elhuyar Aldizkaria\nHasiera » Gai librean » Noetherren teoremarik politena\nUrizar Lanz, Iñigo\nAmalie Emmy Noether (1882-1935), askoren ustez, historiako emakume matematikaririk handiena.\nMatematikariek Noetherren teorema bat baino gehiago ezagutzen dute. Izan ere, matematikarien familia ospetsu batek darama Noether abizena. Baina, denen artean, badago Noetherren teorema bereziki polit bat. Emmy Noetherrena da.\nAmalie Emmy Noether 1882an jaio zen Alemanian. Askoren ustez, historiako emakume matematikaririk handiena izan da. Zailtasunak zailtasun, matematika ikastea lortu zuen (garai hartako emakumeentzako debekatuta baitzegoen); irakasle izatea ere debekatuta izanik, David Hilbert bere lagunaren ordez eman izan zituen eskolak. Einsteinen hitzetan, Noether matematikaren jeniorik handiena da, emakumeen goi-irakaskuntza hasi zenetik. 1918an, bere teoremarik ospetsuena argitaratu zuen Noetherrek. Aditu askoren ustez, fisika matematikoak daukan teoremarik eder eta sakonena.\nEderra da, aspaldidanik ezagutzen ziren kontserbazio-printzipioen oinarria erakusten digulako, printzipio ezberdin askok oinarri bera daukatela ikusarazten. Eta sakona, hasiera batean oso ezberdinak ematen duten bi ideia bateratzen dituelako: simetria- eta kontserbazio-printzipioak.\nSimetriaren ideia oso oinarrizkoa da: simetria daukan gauza bat berdin ikusten dugu simetria-ariketa egin aurretik eta ondoren. Zilindro bat, esate baterako, berdin ikusiko dugu bere ardatzaren inguruan errotazio bat, edozein, eraginez gero. Ezin ditugu bereizi errotazioa eragin aurreko zilindroa eta ondorengoa.\nBeste ardatz baten inguruan birarazten badugu, aldiz, zilindroa ez dugu berdin ikusiko. Jakin dezakegu norbaitek birarazi duen ala ez.\nEsfera bat objektu are simetrikoagoa da. Haren zentrotik pasatzen den edozein ardatzen inguruan biraraziz gero, berdin ikusiko dugu.\n1. irudia. Bere ardatzaren inguruan errotazio bat eginez gero, edozein, berdin ikusiko dugu.\nBi simetria-mota aipatu behar ditugu: simetria jarraituak eta simetria diskretoak. Matematikan, jarraitu hitzak zera esan nahi du: jarraitu den horren bi objektu bata bestearengandik nahi bezain gertu egon daitezke. Beraz, simetria jarraitu batean, bi simetria-eragiketa elkarrekiko oso-oso gertu daude. Esferaren eta zilindroaren ardatzen kasuetan, errotazio guztiak dira simetria, oso-oso txikiak badira ere. Eta simetria-eragiketa batetik oso-oso gertu bada beste simetria-eragiketa bat. Bigarren irudian, errotazio bat simetria izateko 180 gradukoa behar du izan; beraz, simetriako errotazio batetik oso gertu ez dago beste simetriako errotazio bat. Simetria hori diskretoa da.\nKontserbazio-printzipio batek, bestalde, esaten digu magnitude fisiko baten balioa ez dela aldatzen. Denok entzun dugu inoiz energiaren kontserbazioaren printzipioa: energia ezin da sortu ezta deuseztatu ere. Sistema fisiko batean, energia (baldin eta isolatuta badago) ez da denborarekin aldatzen. Beste kontserbazio-printzipio asko ere ezagutzen ziren XX. mendearen hasieran: momentu linealaren kontserbazio-printzipioa eta momentu angeluarraren kontserbazio-printzipioa, garrantzitsuenak aipatzearren.\nFisikariek holako printzipioak bilatzen dituzte euren sistemak hobeto ulertzen laguntzen dietelako. Adibidez, energiaren kontserbazio-printzipioari esker, gai gara azaltzeko zergatik doazen azkarrago planetak, eguzkiaren inguruan egiten duten elipsean, eguzkitik gertuago daudenean, urrunago daudenean baino (azalpena ematen dio, beraz, printzipio horrek Keplerren lege famatuari). Eta, hori gutxi balitz, gai gara asmatzeko zenbateko abiadura izango duten planetek puntu batean eta bestean. Antzerako gauza bat gertatzen zaigu atomoekin: gai gara jakiteko zer koloretako argia igorriko duen espezie kimiko jakin bateko atomo batek, energiaren kontserbazio-printzipioari so eginez, besterik gabe.\nMomentu linealaren kontserbazio-printzipioari esker, gai gara jakiteko talka baten ondoren zer abiadurarekin irtengo diren talka egin duten objektuak. Hori erabil dezakegu, adibidez, zirkulazio-istripu batean ibilgailuek zer abiadura zeukaten jakiteko, edo Higgsen bosoia sortu zuen talkaren zehaztasunak kontrolatzeko.\nMomentu angeluarraren kontserbazioak, azkenik, ondorio polit hau dauka (beste askoren artean): planeta batek eguzkiaren inguruan egiten duen orbita plano batean dago. Hau da, planeta bat ezin da sekula plano horretatik atera. Lurraren orbitaren planoari ekliptika deitzen zaio. Astronomiazaleei ezagun izango zaie hitz hori, eguzkiak zeruan egiten duen ibilbidearen izena ere badelako, eta zodiakoko konstelazioak bertan kokatuta daudelako. Bada, momentu angeluarraren kontserbazio-printzipioagatik ez balitz, Lurraren orbita ez litzateke ekliptikan egongo, eta plano horretatik gora eta behera ibiliko litzateke, planotik irteten.\nXX. mendearen hasieran holako kontserbazio-printzipio batzuk ezagutzen ziren. Garai hartan, Noetherrek esanahi harrigarri bat eman zien printzipio haiei. Haren teoremaren bertsio informal bat enuntziatuko dugu:\n2. irudia. Beste ardatz baten inguruan biraraziz gero, zilindroa ez dugu berdin ikusiko.\n“Sistema bateko edozein simetria jarraituri kontserbazio-printzipio bat dagokio”.\nTeoremaren frogapena eman zuen Noetherrek (artikulu honetan ez dugu emango, oso teknikoa baita). Esaldi horren esanahia eta sakonera hobeto ulertzeko, jar ditzagun adibide moduan fisikako simetriarik garrantzitsuenak: espazio-denboraren simetriak.\nHasi baino lehen, zer da espazio-denboraren simetria bat? Bada, imajina dezagun espazio hutsa. Izarren arteko espazioa, nahi badugu, non ez dagoen grabitaterik. Zer aldaketa geometriko egin diezaiokegu espazio horri? Bada, adibidez, espazioan translazio bat egin dezakegu. Hau da, edozein norabidetan mugi gaitezke distantzia jakin batez. Fisikan badago printzipio bat, erlatibitatearen printzipio deritzona, esaten diguna fisikaren lege denek berdin-berdinak izan behar dutela gure posizio berri honetan. Berdinak ez balira, esperimentu baten emaitza ezberdina izango litzateke posizio batean edo bestean. Adibidez, atomo baten elektroiak era ezberdin batean kokatuko lirateke gure gelan, gure auzokidearen etxean edo Andromeda galaxian. Ez dugu holakorik ikusi sekula; beraz, pentsatzen dugu fisikaren legeak berdinak direla espazioko puntu denetan, eta beraz esperimentu guztien emaitzak berdinak direla edozein tokitan eginda ere. Horregatik esaten dugu hori espazioaren simetria bat dela, espazioko puntu bat ezin delako beste guztietatik bereizi.\nErlatibitatearen printzipioak ematen digu beste simetria batzuen berri: sekula inork ez du ikusi denborarekin aldatzen den fisikaren legerik. Elektrizitatearen legeak, esate baterako, XIX. mendean ezarri ziren, eta gaur egun berdin-berdinak izaten jarraitzen dute (Maxwellen lege esaten zaie). Ez dira aldatu. Are gehiago, arrazoi boteretsuak dauzkagu pentsatzeko iraganean ere hainbat miloi urtez izan direla egia lege horiek. Fenomeno horri denbora-translazioekiko simetria deitzen zaio. Iraganerako edo etorkizunerako denbora-translazio batek ezin du fisikaren legerik aldatu. Esperimentu baten emaitza bera izango da gaur, atzo edo bihar.\nBadauzkagu, beraz, erlatibitatearen printzipioak eman dizkigun bi simetria: espazio-translazioak eta denbora-translazioak. Badago hirugarren simetria bat erlatibitatearen printzipioak ematen diguna: errotazioekiko simetria. Fisikaren lege guztiak berdinak dira sistema osoa hartu eta birarazi egingo bagenu. Hau da, espazioak ez dauka norabide pribilegiaturik, zeinari begira egonez gero fisika ezberdin bat ikusten den beste norabide guztiekin alderatuta.\nBeraz, erlatibitatearen printzipioaren arabera, espazioak ez dauka toki pribilegiaturik, ez dauka une pribilegiaturik eta ez dauka norabide pribilegiaturik. Esperimentu ororen emaitza (adibidez, bi elektroiren arteko talka edo protoi bat osatzen duten hiru quarken egoera) berdin-berdina da espazioko puntu guztietan, denborako une guztietan eta espazioko norabide guztietan. Begiak itxiko bagenitu eta errotazio bat, denbora-translazio bat edo espazio-translazio bat egingo bagenu, berriro irekitzean ezingo genuke inolaz ere jakin eragiketa hori gertatu den ala ez. Horiexek dira erlatibitatearen printzipioak ezartzen dituen espazio-denboraren simetriak (izan ere, erlatibitatearen printzipioak simetria gehiagoren berri ematen digu, baina ez ditugu artikulu honetan aipatuko, gauzak gehiegi ez nahastearren).\n3. irudia. Edozein ardatzen inguruan biraraziz gero, esfera berdin ikusiko dugu.\nHiru simetria horiek jarraituak dira. Espazio-translazioen kasuan, oso translazio txikia egin dezakegu eta oso puntu hurbil batean gera gaitezke. Denbora-translazioen kasuan ere, oso une hurbil batera ”mugi” gaitezke (espazioan eta denboran jauzi ez-jarraiturik ez dago). Eta ardatz bat aukeratuta, oso errotazio txiki bat egin dezakegu haren inguruan. Beraz, simetria jarraituak izanik, Noetherren teorema aplika dakieke.\nEta zeintzuk izango lirateke simetria horiei dagozkien magnitude kontserbatuak? Bada, teoremak berak hau ere esaten digu: espazio-translazioen kasuan, kontserbatzen den magnitudea momentu lineala da. Denbora-translazioen kasuan, energia. Eta errotazioen kasuan, momentu angeluarra. Hau emaitza polita!\nNoetherrek oso lotura sakona eta harrigarria aurkitu zuen simetrien eta kontserbazio-printzipioen artean: bata bestearen ondorioa dira! Biak batera doaz, ezin dira elkarrengandik bereizi. Energia kontserbatuko ez litzatekeen mundu batean, denborarekin garatuko lirateke fisikaren legeak, hau da, denboran aldatzen joango lirateke. Denborako bi une ezberdin ez lirateke bereizezinak izango.\nArtikulu honetan aipatu ez baditugu ere (espazio-denboraren simetriei buruz baino ez baitugu hitz egin), beste simetria guztiei aplika dakieke teorema hau. Irakurle ikusnahien jakin-mina pizteko, esango dugu karga elektrikoaren kontserbazioa ere Noetherren teoremaren ondorioa dela. Kasu horretan, simetria ez dauka espazio-denborak, baizik eta ekuazioen sistemak berak, eta simetria abstraktuago horri gauge simetria deitzen zaio. Horrek interpretazio geometriko bat ere izan dezake, lau dimentsio baino gehiago dauzkan espazio batean. Baina hori... beste egun baterako uzteko kontua da.\nRobert Waldek esan zuen bezala, horretaz konturatu eta gero, batek ezin du saihestu sentitzea gauza oso sakon bat ikasi duela naturak jarduteko duen moduari buruz. Horixe da, beraz, emakume handi honek utzi zigun opari polita.\nDwight E. Neuenschwander, Emmy Noether’s wonderful theorem, Johns Hop-kins University Press (2017).\nMichael E. Peskin and Daniel V. Schroeder, An Introduction to Quantum Field Theory, Westview Press (1995).\nRobert M. Wald, General Relativity, The University of Chicago Press (1984).\nJ. Towe, arXiv: hep-ph/0508191 (2005).


Hexagonotik amorruz - - Guaixe.eus\nRaf Atxuri 2021-06-30 11:14\nHizkuntza gutxituen garapenaren aldeko Molac legeak oso fite ukan du arrapostu hiratua Frantziako Konstituzio Kontseiluan, eta Asanblada Nazionalean "galdu" zutena toga jakobinoen artean aisa irabazi dute murgiltze ereduaren aldeko xedapenak bertan behera utzirik.\nBretoinera, Katalan, Alsaziera, Euskara edo Okzitanieraren alde azken hogeita hamar, berrogei urte honetan eginiko ahalegin sakon, irudimentsu eta zabalak ezinezkoa zirudien legezko aldaketa bat ahalbidetu du, eta bitxia bada ere Front National-ean izan ezik gainerako alderdi guztietan (baita komunisten artean ere!) aldeko disidenteak ukan ditu ekimenak. Hortaz, ez da soilik nazioetako abertzaleen bultzadaz etorri, konplizitate abegikor baten saio luze eta tenkor baten ondorioz.\nBaina, o là là, herensuge frantximanta itzarri zen eta "chauvinisme" ariketa merke eta narras batez, afera lehengora ekarri du, murgiltze irakaskuntza jite alegalera, ilegalera ez bada, itzuli du eta orain porru patata hau Macronen jaunarendako da.\nRepublique-ko presidentea, nabarmendu da, besteak beste, inperialismoaren aurreko jarrera kritikoarengatik, inperialismoa gizateriaren historiako gaitzik handienetakoa dela esateraino.\nBergisan, bazirudien bertako hizkuntza eta kulturen alderako jarrera zabalxeagoa zeukala, eta horra, behaztopa harritzarra! Zaplasteko judizialaren aitzakian, Frantziako hizkuntzak "altxorra" direla adierazi du, eta aurrerantzean aterabide bat bilatu beharko dutela erantsi.\nLegeak lege eta jakobinismoak jakobinismo, herri txikien hizkuntzen aldeko lanak aitzina darrai eta fruituak ematen ari da. Ondorengo hilabeteetan ikusiko dugu aferak zein bide hartzen duen.\nBitartean Seaska, Calandreta, Bressols, Diwan... atxik eta beti aitzina!!!


Hemen zagoz : Sarrerea > Espiritualitatea - Testiguak > Jainkoaren hitza > Ebanjelioaren eskutik > 2020 / 03 / 4\n2020ko Martxoaren 4a, Asteazkena\nAldi hartan, jendea multzoka zetorrela, Jesus honela hasi zitzaien esaten:\n- «Gizaldi hau gizaldi bihurria da. Ezaugarri bat eskatzen du, eta ezaugarririk ez zaio emango, Jonasena besterik. Izan ere, ninibetarrentzat Jonas ezaugarri izan zen bezala, hala izango da Gizonaren Semea gizaldi honentzat.\nAuzi-egunean Hego-aldeko erregina gizaldi honetako gizonen aurka jaikiko da eta gaitzetsi egingo ditu; lurraren azken-mugetatik etorri bai zen hura Salomonen jakinduria entzutera; hona hemen, berriz, Salomon baino gehiago dena.\nAuzi-egunean ninibetarrak gizaldi honen aurka jaikiko dira, eta gaitzetsi egingo dute; haiek Jonasen hitzaldiagatik bihotz berritu bai ziren; hona hemen, berriz, Jonas baino gehiago dena».\n- Jendea Jesusen inguruan multzoka elkartzen zihoala, berak “zerutiar ezaugarri bat eskatzen ziotenei” erantzuten die (16. a.). Gauza harrigarriak eta ikusmina asetzeko ezaugarri bat egitea baztertu egiten du (29. a.), eta jainkotiar nortasuna agertzen duen erantzuna ematen du: “hona hemen, Jonas baino gehiago dena” (32. a.). Zerutiar ezaugarria bera da; Israelek hainbeste denboran itxaron eta agindu zaion Mesias bera da; jendeak ez du ezagutzen, itxaroten zuena eta aurrean dutena beraien ustez ez daukalako zerikusirik.\n- “Gizaldi honentzat” Gizonaren Semea, Jonas ninibetarrentzat izan zen antzera, bihotz berritzerako dei bizia da; berak bezala, baieztatzeko ez ditu bilatzen ezaugarri ikusgarriak, Jainkoaren errukia eta Hitza bakarrik eskaintzen ditu. Sabako erregina eta ninibetarrak gogoratzeak, salbamena guztientzat dela esan nahi digu. Jentil herri batzuk bihotz berritzea iragartzen zuen gizonak Jainkoak “bidalitakoak” bezala hartu, eta haien deia entzunez benetako bihotz berritzearen bideak aurkitu zituzten bitartean, Jesusek bere ministeritza betetzen duen “gizaldi gaiztoa” itsua eta bihotz gogorra da.\n- Historia errepikatu egiten da: gizaldi bakoitzak bere “itsukeriak” eta bere “bihotz gogorkeriak” dauzka. Hainbeste denboran itxaroten egon diren “ezaugarri” bezala Jesus onartzea, judutarrei ezinezkoa egiten zaie. Berak ez du nahi gauza harrigarriengatik jendea berari begira ipintzerik; horregatik “gizaldi honek” baztertu egiten du. Hainbat bider errepikatzen den historia!\n- Gure munduak ere (batzuk tartean gaudela) “gauza harrigarriak” nahi ditu, ameskeriak, “bihotzeko gogorkeria” apurtzeko zerbait; gauzen egitura, historia eta benetakotasun askoren izatea beste era batekoak izan daitezela. Baina aldi berean, “desio” hori agertu bai baina errealitatea aldatzen joateko behatzik ere mugitu ez. Horrela goaz aurrera gure burua egunero zerbait (edo nahiko) engainatuz.\n“Jauna, jarraitu egizu egunero ni onbideratzen eta bihotz berritzerako bidea erakusten.”


Gaurkoan mobilizazioekin jarraitzen dute Aiaraldeko langileek\nTubacexeko langileek 23 egun bete dituzte greban kaleratze masiboaren aurka, eta itxiera iragarpenaren aurrean, borrokan ari dira Valvospain enpresako beharginak ere. Gaurkoa mobilizazio eguna da, beraz, Aiaraldean, kaleratzeen aurka. Egun osoan zehar egingo dituzte mobilizazioak, Laudion zein Amurrion.\nGoizean Laudion eta Amurrion izan dira manifestazioak. Argazkia: aiaraldea.eus\n2021eko martxoaren 5a\nAiaraldeko Greba Batzordeak mobilizatzera deitu zuen gaurko, Laudion (Araba) eta Amurrion (Araba), Valvospain eta Tubacex enpresetako gatazkak direla-eta. Izan ere, 150 kaleratze iragarri ditu zuzendaritzak Tubacexen Laudioko eta Amurrioko lantegietan, eta itxi egingo dute Amurrioko Valvospain lantokia, 79 langileak kaleratuta. Tubecexeko langileek 23 egun daramate greban, eta protestetan murgilduta daude Valvospaineko beharginak ere.\nITP Aerok eta bestelako langile batzordeek elkartasuna adierazi diete azken egunetan kaleratzeko arriskuan dauden langileei. Grebari eutsiko diote Tubacexeko langileek, bai eta mobilizazioei ere.\nMobilizazioak gaurko egunean zehar\nGaur 07:30ean hasi dira kaleratzeen aurkako mobilizazioak, eta ehunka lagunek jo dute Tubacexen Laudioko eta Amurrioko lantegietara, grebalariekin elkartasunez. 11:00etan ekin diete lanuzteei eskualdeko hainbat lantokitan, eta 11:30ean, manifestazioak izan dira Laudion eta Amurrion.\n15:30ean Tubacexeko plantetara abiatu dira berriro, piketeak egiteko. 20:00etan, aldiz, eskualde mailako manifestazioa egingo dute Amurrion.\n42 egun bete dituzte greban Tubacexeko langileek\nAiaraldeko industrialguneetako langileak Tubacexeko beharginekin elkartasunez mobilizatu dira\nBihar emango du Tubacexek kaleratze zerrendaren berri, 35 greba egunen ondoren\nTubacexeko langileek auzitegietara joko dute, enpresak kaleratzeekin aurrera egitea erabaki ostean\nHemeretzigarren greba eguna dute gaur Tubacexeko langileek


Bidegorria – Irunero\nEuropako Mugikortasun Astearekin bat eginez, Irungo Udalak hirian oinezko eta txirrindularien mugikortasuna errazteko aurrera eramaten ari diren proiektuen berri eman du. Atzo hasi ziren Errotako errepidean eta Puiana arteko zatian Letxunborro hiribideko bide bat bidegorri bezala margotzeko lanak. Hortaz gain,...\nBehobia eta Punttas ingurua lotzen dituen bidegorria berritzeko lanak martxan daude. Asteazken honetatik aurrera obren ondorioz Euskadi plazako aparkaleku eta autopista azpiko zubira arteko bidegorri zatia itxita egongo da. Guztira, Bidasoa ibaiaren ertzean er...


Ikastolaren 50. urtemugako diskoa prest | Noaua Kultur Elkartea\nHemen zaude: Hasiera » Aisia » Ikastolaren 50. urtemugako diskoa prest\nIkastolaren 50. urtemugako diskoa prest\nBy\tnoaua\ton\t2018-04-09\tin\tAisia, Euskara, Hezkuntza, Jendartea, Kultura\nIkastolaren 50. urtemugari doinua jarri diote. 12 kantez osatutako diskoa grabatu berri dute ikastolako komunitateko egungo kideek eta kide ohiek. “Kantariak, ikastola osatzen duten oro izan dira, ikasle, ikasle ohi, guraso, guraso ohi, aiton-amonak, irakasleak, irakasle ohiak eta langileak. Instrumentu joleen artean ere, ikastolako guraso, irakasle, zein ikasle eta ikasle ohiak izenda ditzakegu, tartean, oso ezagunak diren instrumentu joleak”, ikastolatik NOAUA!ri berri eman diotenez.\n“Usurbilgo ikastolan abesten dituzten kantak grabatu dira. Kanta alaiak, kanta ederrak… txirularekin jotzeko kantak, irakasleek sortutakoak, ikasleek sortutakoak, ikasle ohiek sortutakoak… eta Gattunk kanta¨.\nIkastolako musika gelan grabatu zuten diskoa joan den hilabetean zehar. Moldaketak Jaione Eskudero ikastolako musika irakasleak egin ditu. Udarregiko guraso ohi Kaki Arkarazo arduratu da grabaketaz.\nAbestien artean, bada bat ikasle ohiena. Luken Arkarazok sortu du doinua eta letra, “ikasle ohien artean moldatuta, eta Martxel Arkarazo teknikari lanetan jardunez Garate estudioetan”. Kanta guztion nahasketan Andoaingo Garate estudioetan egin dituzte. “Kanta hauek edonoren belarrietara gozo sartzea lortu dute ikastolako kantari eta musikariek, kanta bakoitza mimo, gogo, intentzio eta maitasun handiz egina dago. Adin guztietako pertsonentzat zuzendua dago”.\nEginiko lanketaren emaitza ezagutzeko aste gutxi baino ez dira falta. Ikastolatik aurreikusten dutenez, hilabete amaieran plazaratuko dute. Apirila amaieratik aurrera izango duzue eskuragarri 6 eurotan, Lizardi eta Laurok liburu dendetan, Bordatxo tabernan eta Udarregi Ikastolan.\nIkastolaren mende erdiko ekimenen artean, hurrengo hitzordua, larunbatean, apirilaren 14an. Bertso-bazkaria antolatu du ikastolak Bota Punttuba bertso eskolarekin elkarlanean. Punta puntako bi bertsolari gonbidatu dituzte larunbatean 14:30etatik aurrera ikastolako jangelan ospatuko den hitzordura: Maialen Lujanbio eta Andoni Egaña. Txartelak 15 eurotan eskura ditzakete ikasle eta langabetuek, gainerakoek 20 eurotan, apirilaren 12a baino lehen, Aitzaga eta Bordatxo tabernetan, edo ikastolako idazkaritzan. Honatx dastatu ahalko den menua: entsalada epela, onddo nahaskia, haragi gisatua, jogurt eta fruitu gorrien moussea.\nIrudia: Udarregi Ikastola.


Hirugarren Memoriagunea inauguratu dute Bake kalean - Alea.eus\nHirugarren Memoriagunea inauguratu dute Bake kalean\nErredakzioa 2018-03-07 16:44 Gizartea Gasteiz\nArabako espetxe probintziala kokatuta zegoen lekuan monolitoa jarri dute, bertan frankistek hil zituzten pertsonak omentzeko.\nHirugarren Memoriagunea inauguratu dute Gasteizen, oraingoan, Bake kalean, Arabako probintzia espetxea zena zegoen lekuan. Bertan, hamarnaka pertsona errepresaliatu, atxilotu eta hil zituzten, "demokrazia eta askatasuna defendatzeagatik eta frankismoari aurka egiteagatik", azaldu du Gasteizko alkate Gorka Urtaranek. Bertan, beste bi Memoriaguneetan bezala, biktimak omentzeko monolitoa jarri dute.\nUdal talde politiko guztien ordezkari eta hainbat herritar izan dira inaugurazioan, tartean, Maruja Ruiz, Pilar Ruiz de Austri, Araceli Garcia eta Felisa Ajamil. Emakume hauen aitak preso izan tzituzten espetxe hartan, eta ondoren hil egin zituzten, inolako epaiketarik gabe.\nBake kaleko Memoriagunea Santa Isabel hilerrian eta Sagrado Corazon ikastetxean inauguratutakoei gehitu zaie. Datorren astean, Karmengo komentuaren aurrean (Manuel Iradier kalea) laugarren bat inauguratuko dute.\nFrankismoaren krimenen aurkako euskal plataformak planto egin die Gasteizko Udalak inauguratu dituen Memoriagune hauei. Izan ere, Gasteizko memoria berreskuratzeko plana bera sustatu zutenak dokumentu horretatik deslotu dira.\nFrankismoaren Krimenen Aurkako Plataformak proposatu zion Udalari Memoriaren Plan bat egitea, eta, horretarako, talde guztiek osatutako lantaldea sortu zuten. Harrezkero, hainbat neurri adostu dituzte, hala nola Memoriaguneak sortzea. Alabaina, beste puntu batzuen inguruan ez dute akordiorik lortu, eta, "planak jatorrizko asmoari eutsi ez diola" iritzita, dokumentutik bereizi egin dira orain sustatzaileak.\nPlataforman parte hartzen duen Martxoak 3 elkarteko Nerea Martinezek adierazi duenez, "Gasteizko Memoriaren Plana ez da jatorrian zena, bere osotasunean ez dituelako bermatzen egia, justizia eta erreparazioa". Gogorarazi duenez, Gorka Urtaran alkateak ez dizkie dominak eta kale-izenak kenduko frankismoarekin lotutako pertsonei, eta, horren ordez, testuinguruan jarriko ditu. Kokapen historiko hori egiteko, Udalak "testu lotsagarriak" proposatu dituela iruditu zaie: "Testuan, pertsona horiek garaiak bultzatuta izan ziren frankistak; nola da posible? Beste batzuek garai bera bizi izan zuten eta ez zuten frankismoarekin bat egin. Diktadura eztitzen dute halako tesiek".\nMemoriaguneen testuei dagokienez, aldiz, azaldu du Udalak erakutsi ere ez dizkiela egin: "Ez gaituzte kontuan hartu, eta, hala ere, inaugurazio-ekitaldira gonbidatu gaituzte batere lotsarik gabe".\nBestalde, gogorarazi du ez frankismoaren biktimek ez estatu indarkeriarenek ere ez dutela tokirik izango Terrorismoaren biktimak oroitzeko zentroan (Espainiako Banku ohiean), eta, horren ordez, monolitoa jarriko dietela eraikinaren parean. "Biktima batzuk barruan, eta besteak kanpoan; batzuk eraikin erraldoi batean, eta beste batzuk eskultura xume batean... Esana diot aurrez aurre Urtarani: diskurtso bikaina du memoriaren inguruan, baina, praktikan jartzeko orduan, kontraesan handiak dauzka".


Kamiseta diseinua - Print Peppermint\nDiseinu Bloga / Kamisetaren diseinua\nAzken kamisetak diseinatzeko artikuluak\nZergatik Profesionalki Diseinatutako Konpainiaren kamisetak zure negozioa merkaturatzeko modu adimenduna dira\nZergatik dira Enpresen Kamisetak Zure Negozioa merkaturatzeko modu adimenduna? Zure enpresaren marka begi gehiagoren aurrean jartzeko moduak pentsatzen saiatzen ari zara? Hona hemen zergatik profesionalki diseinatutako enpresako alkandorak aukera bikaina diren. Ez da komeni alkandora gorria jantzita Target denda batera sartzea. Target enpresak ... Irakurri gehiago\nDiseinu grafikoa / Marketing / Kamisetaren diseinua\n5iveFingaz tokiko artistek Reebok eta Dick Sporting-en aurkako kasua artxibatu dute, diseinua erauzteagatik\n5iveFingaz, bertako artistak, duela gutxi aurkeztu zuen Reebok eta Dick's Sporting Goods-en aurkako auzi federala, bere baimenik gabe kamiseten diseinua erabiltzeagatik. Kasua joan den irailaren 11n artxibatu zen, Reebok nazioarteko markak Love More the Ever 5iveFingaz kamiseten diseinua lapurtu zuela eta beraien alkandoretan inprimatu zuela esan zuen. Aipatutako kamisetak ... Irakurri gehiago\nMarka ospetsuak / Kamisetaren diseinua\nAnderson Co. Neskatoa hil zen: bere lagunik onena kamiseta diseinua sortzen du\nAste bat baino gutxiago da dagoeneko Lawrenceburgeko nerabe Jill Hurst zendu zela. Jill auto istripu baten ondorioz hil zen eta handik egun batzuetara, bizitzako laguntza kendu eta gorputzeko organoak eman zitzaizkion. Gaur egun, bere aberria miresten ari da, arrosa koloreko egintza dela eta. Jill Hurst ... Irakurri gehiago\nDiseinu grafikoa / Inspiration / Kamisetaren diseinua\nTennesseeko Unibertsitateko Marching Band taldeko kideek kamisetak janzten dituzte Bullied Fan-ek diseinatuta\nTennessee-ko Unibertsitateko musika bandako kidea da jazarpenaren aurkako kamiseta ospetsu sutsua janzten duena, laugarren mailako zale batek inspiratuta dagoena, etxean egindako kamiseta dela eta zirikatua. The Pride of the Southland taldeak uniforme azpiko aipatutako kamisetekin jantzi ziren joan den larunbatean Tennessee Unibertsitateko jokoan ... Irakurri gehiago\nInspiration / Kamisetaren diseinua\nPeppermint Kamisetak datoz ... animatu zaitez!\nBerriki Taro, gure zuzendari nagusia Print Peppermint hainbat kontzeptu sortu zituen berriarentzat Print Peppermint Kamiseta eta hau jendearen gogokoena zen. Kamisetak ur koloreko 2 tintaz inprimatutako American Apparel hutsuneak izango dira eta datozen asteetan ekoitziko dira. Promozio opari gazta eta diseinu lehiaketak jarraitu ... Irakurri gehiago


Xabier Isasi eta Idoia Torregarai: Gu ere, UEU — Unibertsitatea.Net\nHemen zaude: Hasiera › Ziztu bizian › Xabier Isasi eta Idoia Torregarai: Gu ere, UEU\nXabier Isasi eta Idoia Torregarai: Gu ere, UEU\n2013/06/12 - Unibertsitatea.net\nUEUk martxoan hasi zuen erakundea ezagutzera emateko kanpaina eta ekainean kaleratu dute laugarren eta azken bideoa. Bertan, Xabier Isasi unibertsitate-irakaslea eta Idoia Torregarai komunikazio-arduraduna UEUren sorrera eta egitekoari buruz ari dira.\nUEUk martxoan abiatu zuen UEUren atxikimendu kanpaina: Ni, ere UEU eta bertan hainbat UEUkide eta UEUzalek parte hartu dute: Juan Mari Arzak (Sukaldaria), Igor Elortza (Bertsolaria eta UEUko bazkidea), Gorka Otxoa (Aktorea eta UEUko bazkidea), Ilaski Serrano (Kazetaria eta UEUko bazkidea)...\nKanpaina 4 bideok osatu dute:\n"Dakiguna erakutsiko dizugu". UEU ezagutzera emateko kanpaina iragarki formatudun bideo honekin hasi zen. Martxoan kaleratu zen.\n"Etorkizun on bat". Bertan Pedro Miguel Etxenike fisikariak eta Pilar Kaltzada komunikazio-adituak UEUk ikerkuntzan izandako paperari buruz dihardute. Apirilean plazaratu zen.\n"Gaztetzen zaitu". Bertan Ilaski Serrano eta Aines Haristoyk UEUko Udako Ikastaroetan izan duten esperientzia kontatzen dute. Maiatzean kaleratu zen.\n"Guztiona den zerbait". Kanpainako azken bideoa izango dena ekainean gizarteratu da eta bertan Xabier Isasi unibertsitate-irakaslea eta Idoia Torregarai komunikazio-arduraduna UEUren sorrera eta egitekoari buruz ari dira. Hemen duzu bideoa ikusgai:


Jokoak of Tunning doan\nJokoak of Tunning\nIzan zaitez korrikalari amorratua zuretzako pista osoan. Ez dago frenatu beharrik trafikoaren ondorioz edo beste ibilgailu lehiakide batzuekin lehiatu beharrik, beraz, legez kanpoko akatsak egin eta abiadura osoz lasterketa egin dezakezu poliziaren atzetik joan gabe.\_n\nExtreme Car Racing Simulazioa\nAukeratu zure ibilgailua eta lasterketa ibilbide ezberdinetan barrena lehiatu lasterketen kondairetako mamuen aurka, onenen artean onena zarela frogatzeko eta izar guztiak biltzeko! Lasterka egin urtaroak, gaueko pistak, neguko pistak eta neon pista futuristak.\nThe Game gidatzeko lasterketetako joko bat da, ibiltzen da pisten inguruan nitro bultzadak biltzen aurkariak gainditzeko! Berritu autoa lasterketan lehena geratzeko\nAutoen magnatoa izan nahi al duzu? Edizio mugatuko luxuzko auto gehiago izatea nahi al duzu? Batu Auto Idle Tycoon Bertsio-berritu depositua Txikitik txikira, bildu txanponak, eguneratu ibilgailuak, bateratu ibilgailu inaktiboak eta hobetu ibilgailu hobeetara!\nBatu Autoaren Idle Tycoon\nAutoa konpontzen eta aldatzen lagunduko dizu. Erori egin zara eta auto zikina berria bezalakoa izango da berriro. Hornidura ugariarekin, autoa lasterketa-auto, taxi, suhiltzaileen kamioi, anbulantzia, vintage auto, speed autoa, familia autoa eta langileen furgoneta bihur dezakezu.\nBatu autoak hobeak sortzeko. Eraman zure autoak lasterketara eta irabazi dirua helmuga zeharkatzen duten bakoitzean! Saiatu auto joko sinple hau eta ikusiko duzu zeinen mendekoa den!\nBatu Mafia Autoak\nGozatu gidatzeko esperientzia modu errealistenean orain! Gidatu azkar eta pasa. Saiatu gidatzen ari zarenean beste auto batzuekin talka egiten ez. Begiratu auto modelo desberdinak beste sentsazio bat izateko.\nHemen aparkatzeko simulazio joko tradizionala gomendatzen da 3D joko motorrarekin. Gidari profesionala zarenez, autoa lauki horia puntuan aparkatu behar duzu. Pozik ibilgailu gehiago desblokeatzea garajean eta ondo pasa!\nAireportuko pista erabiltzen duzun lehen eguna! Batu bi plano zure modelo planoa hobetzeko. Arrastatu eta jaregin planoak pistara txanponak irabazteko. Erabili denda zure hegazkinaren irabazteko ahalmena, abiadura eta kalitatea hobetzeko. Kudeatu aireportuko pistako negozioa txanpon gehien irabazten duten hegazkinik onenak optimizatzeko.\nBatu eta hegan egin\nSmart City Driver gidatzeko joko dibertigarri bat da, non zientzia fikziozko 30 mailatan zehar aritzen zaren. Ibilgailu berriak eros ditzakezu garajean eta berritu! Smart city gidaria\nSmart City kontrolatzailea\nEz al duzu trebetasun mekanikorik? Pentsatu berriro! Uste duzuna baino gehiago egin dezakezu eta Miriamek erakutsiko dizu! Miriamek aitonaren garaje zaharra heredatu zuen. Lekua lehengo aintzinera berreskuratu nahi du eta bere laguntza kontratatu zaitu! Konpondu tailerra, zaharberritu kakalardo bat eta ikasi autoak nola konpontzen! Joko honek erakusten dizu nola: - Gurpila aldatu - Olioa egiaztatu - Autoko bateria ordezkatu - Hozgarria berriro bete - Pneumatikoen presioa egiaztatu - Aire iragazkia ordezkatu Eta askoz gehiago! Ukitu, irristatu, arrastatu eta askatu garajetik. Ikasi autoa modu dibertigarrian konpontzen. Elkarrekin egin dezakegu hau!\nMotorrak orroaka ari dira, pizteko giltzak eskuetan! Izan zaitez lehena FunRace.io lasterketa jokoan helmugara iristen. Altzairuzko nerbioek bakarrik lagun dezakete erokeriaren abiadura maneiatzen, bira zorrotzak egiten eta aurkari indartsuak gainditzen. Bildu errefortzuak eta saihestu olio isurketak helmugara lehenbailehen iritsi nahi baduzu!\nGozatu Lamborghini ikusgarri honen pieza guztiak behar bezala zaldiz. Begiratu eta saiatu aurretik denbora agortu da ibiltzen.


Honen arabera iragazita: Caracho\nElizak eta baselizak San Miguel eliza Corella Tartea 2 Km.\nElizak eta baselizak Romeroko Andre Mariaren basilika barrokoa Cascante Tartea 23 Km.\nGazteluak/Jauregiak Uharteko Markesaren Jauregia Tudela Tartea 29 Km.\nIntereseko eraikin publikoak Castel Ruiz zentroa Tudela Tartea 29 Km.\nPlazak Foruen Plaza Tudela Tartea 30 Km.\nOndare etnografikoa Arguedasko kobazuloak Arguedas Tartea 30 Km.\nElizak eta baselizak Andre Maria Magdalenaren Eliza Tudela Tartea 31 Km.\nInjinerutza lanak Ebro gaineko Zubia Tudela Tartea 31 Km.\nMonasterioak Tulebrasko Monasterio eta Museoa Tulebras Tartea 33 Km.\nArkeologia aztarnak Arradako Eremua Murillo el Cuende Tartea 42 Km.\nGazteluak/Jauregiak Cortesko gaztelua Cortes Tartea 50 Km.


Irekia Eusko Jaurlaritza - Gobierno Vasco :: Okondoko udalerriko ibai-zona batean bainatu zen talde baten artean leptospira kasu bat egiaztatu da\nOkondoko udalerriko ibai-zona batean bainatu…\nEusko Jaurlaritzako Osasun Sailak eta Osakidetzak leptospirosia daukan kasu bat egiaztatu dute eta beste lau kasu ikertzen ari dira. Kasu horiek guztiak Okondo udalerriko ibai-zona batean bainatu izanarekin lotuta egon daitezke.\nUne honetan Galdakao Ospitalean pertsona bat dago ospitaleratuta. Honetaz gain, badira ospitaleratu ondoren alta jaso duten beste hiru pertsona eta ospitaleratu beharrik izan ez duen eta Basurtoko Larrialdien zerbitzuan artatu duten bosgarren kasu bat. Sintomak abuztuaren 13aren eta 20aren artean agertzen hasi ziren.\nUne honetan ospitaleratutako pertsona egonkor dago eta bere eboluzioa ona da. Inkesta epidemiologikoan egiaztatu ahal izan da pertsona horiek Okondo udalerriko ibai-ingurune batean bainatu ziren lagun-talde bateko kideak direla.\nArabako Osasun Publikoko zuzendariordetza Okendoko Udalarekin jarri da harremanetan, gertatutakoaren berri emateko eta adierazitako bainu-ingurune horretan behar diren prebentzio-neurriak hartzeko. Bertan ez bainatzea gomendatzen da.\nLeptospirosia gaixotasun infekzioso bat da, eta espiroketa patogenoen taldeko Leptospira generoko bakteriek eragiten dute.\nInfektatutako animalien txizarekin zuzenean edo zeharka kontaktuan jarriz gertatzen da kutsapena. Mukosetatik sartzen da, batez ere ahoko, begietako eta sudurreko mukosetatik; bestela, larruazalean egindako ebakien edo urratzeen bitartez ere sar daiteke. Tarteka inhalazio bidez ere kutsa daiteke. Pertsona batek beste bat kutsatzea arraroa da.\nLan jakin batzuei (albaitariak, abeltzainak, artzainak, abere-hiltzaileak, etab.) lotutako arrisku-faktoreez gain, kutsatuta egon daitezkeen uretan aisia- edo kirol-ekintzak egitearekin ere lotzen da.\n5-14 eguneko inkubazio-aldia dauka, 2 eta 30 egun arteko tartearekin. Halaber, mota askotako adierazpen klinikoak izan ditzake. Arruntenak gripe antzeko sintomak izan daitezke (sukarra, hotzikarak, mialgiak, zefalea, konjuntibako injekzioa).\nHonen inguruko bestelako berririk badago unean-unean informatzen jarraituko dugu.\nVitoria-Gasteiz, 2018ko abuztuaren 22a\nEusko Jaurlaritzako Osasun Sailak eta Osakidetzak, gaur goizean, leptospiraren bigarren kasua egiaztatu dute\nOraindik Galdakao ospitalean zegoen pertsonak jada jaso du alta


Maria Jose Lera: “Umeen lorpenak eta gaitasunak txalotzen ikasi beharko genuke” – Guraso.eus\nMaria Jose Lera: “Umeen lorpenak eta gaitasunak txalotzen ikasi beharko genuke”\nGolden 5 heziketa programaren bultzatzailea da Lera; egitasmoaren helburu nagusia da ikasleen zein irakasleen motibazioa hobetzea.\nBaikortasuna kutsatzen du Maria Jose Lerak. Oñatiko Txantxiku ikastolara berriki egindako bisita baliatu dugu zenbait galdera egiteko.\nZein da sekretua: nola hobetzen da motibazioa?\nUmeen lorpenak eta gaitasunak txalotzen ikasi beharko genuke. Ohikoena izaten da gabeziak nabarmentzea, eta eskolan ere hori gertatzen da. Baina motibazio eza, azken finean, sintoma bat besterik ez da. Sorkuntza, iniziatiba, pentsamendu kritikoa, segurtasuna… sustatu nahi baditugu umeak gustura eta motibatuta egon behar du eskolan. Nola lortzen da hori? Lorpenak txalotuz eta zailtasunak gainditzeko baliabide egokiak eskainiz.\nPsikologian ikerketa eta teoria asko daude honen inguruan. Umeak emaitza hobeak ditu eskolan gustura sentitzen denean, taldean bere lekua duenean, eta bere buruarekin ondo sentitzen denean. Nola lortzen da hori? Ba gaitasunak indartuz, eta ez hainbeste zailtasunak edo gabeziak. Baikortasunetik motibatu behar da. Lortu behar dugu guztiak distira egin dezan, nahi eta kasu batzuetan apur bat gehiago igurtzi beharko dugun.\nSistemak ez du hori ahalbidetzen?\nHezkuntza sistema formalak badu mendi batetik gora eta oraindik ere sariaren eta zigorraren eredua jarraitu ohi du. Ariketa gainditzen baduzu saria duzu —nota ona, prestigioa…—, eta gainditzen ez baduzu zigorra —nota txarra, etiketa…—. Sistema horrek ematen ditu emaitzak baina epe laburrean. Frogatuta dago epe luzera ez dela eraginkorra. Eskola, gainera, eremu publikoa da. Ezintasunak eta zailtasunak behin eta berriz nabarmentzen baditugu, azkenean, segurtasun eza eta autoestimu arazoak sortzen ditugu. Helburua bada motibatzea eta ume guztien gaitasunei zukua ateratzea animatu eta lagundu egin behar ditugu. Baikortasunetik. Mezuak behar du: “Zuk ahal duzu!”.\nKanpotik motibatu izan dugu orain arte —saria/zigorra—. Gure planteamendua da motibazioak erronka pertsonaletik etorri behar duela. Aldaketa txiki batzuekin emaitza handiak lortzen dira: begietara begiratu, konplizitateak eraiki, intereseko gaiak proposatu, ahotsa eman, beharrezkoa duten laguntza eskaini… Irakasleak lan handiagoa egin behar du, akaso, baina pena merezi du. Guztiak gara gai, guztiak ahal dugu!gu\nBaina batzuetan umeak ezin du, edo ez da heltzen. Nola jokatu behar dugu orduan?\nErronkak planteatu behar dira, eta gainditu daitezkeen ariketak ipini. Irakasleak edo gurasoak eskaileratxo egokia diseinatu behar du horrelakoetan; hau da, ariketa plangintza egokia egin. Zailtasun berri baten aurrean lehenengo saiakera ezin da sekulako porrota izan. Hor zerbait gaizki planifikatu dugu, eta umearen motibazioan eragina izango du.\nIrakaslegoaren jarrera garrantzitsua izango da horretan?\nOso garrantzitsua. Inguru honetan oso irakasle onak dituzue, oso motibatuta daude. Proiektua martxan dugu baita ere Palestinan —Zisjordanian zein Gazan— eta oso ondo funtzionatzen du. Irakasleak motibatuta daudenean oso erraza da aurrera egitea. Erresistentzia oso gutxi daude eta aldaketa txiki horiek martxan jartzen dituzte.\nZailagoa da motibazio gutxi duen irakasleekin. Erresistentzia asko dituzte, aldaketa txikiek emaitza txikiak ematen dituztela diote… beti doaz justifikazioak topatzen ez duela funtzionatuko esateko.\nBaina hemen ez duzue arazo hori. Irakasle oso onak dituzue, eta gainera, hobeak izan nahi dute.\nEta gurasoei zer esango zenieke ikasturte hasiera honetan?\nEtxean askotan saria/zigorra dinamikarekin jokatzen dugu. Arazoak sortzen dira eta ohikoa da, gainera, sortzea. Baina ez dugu ahaztu behar gu garela gure seme-alaben erreferente nagusia. Uste dut tokatzen dela esatea: “Ikusi hau gaizki egin duzu, baina nik berdin maitatzen jarraituko dut beti”. Gehiago txalotu beharko genituzke ondo egindakoak eta gehiago lagundu zailtasunak dituzten alorretan. Esaterako, ez du ohea egin baina arropa jaso ba. Ba esan: “Ze ondo jaso duzun arropa, orain ohea egingo dugu”.\nEta neska-mutikoei, zer esango zenieke?\nOso onak direla. Guztiak. Kontua da, batzuetan ez dakigula ikusten. Kooperazioan sinisten dut, ez lehiakortasunean. Gizakiaren garapen osoa nahi badugu, hori da bidea.


"Euskadiko Covid-19 pandemia deseskalatzeko faserako kasuak eta kontaktu estuak zaintzeko eta kontrolatzeko plana" Araba ESIn - Osaraba\negilea Osaraba · 21 maiatza, 2020\nJoan den maiatzaren 18tik, Araba ESI zaintza aktiboko eta gaixotasunaren detekzio goiztiarreko sare baten parte da. Sare horrek PCR proba bat aurreikusten die Covid-19arekin bateragarriak diren sintomak dituzten pertsona guztiei\nPlan honen helburuak\nCovid-19 kasuak goiz detektatzeko sistema bat ezartzea, jarraipen eta harreman estuak egitea ikuspegi kliniko eta epidemiologikotik, eta pandemiaren bilakaera monitorizatzea. Hori guztia, kasuak ahalik eta gutxien transmititzeko eta taldekatzeko, bai erkidegoan, bai zentro soziosanitarioetan, bai erakunde itxietan.\nPlan hori Osasun Sailak jarri du martxan, Osakidetzarekin koordinatuta, eta Erakunde Sanitario Integratu bakoitzak abiarazi du. Plan hori funtsezkoa da Euskadiko Covid-19aren bilakaera monitorizatzeko, deseskalatzeko neurriak ezartzeko eta Estatuak ezarritako deskonfinamendu-faseetan aurrera egiteko.\nCovid-19arekin bateragarriak diren sintomak dituen edonori berehala eskatuko zaio PCR bat, eta etxean isolatzeko aginduko da emaitza jakin arte. Inork sintomarik badu, osasun-zentrora deitu behar du hitzordua hartzeko eta etxean egon PCRa egin arte.\nEmaitza positiboa izanez gero, kasua eta harreman estuak aztertuko dituzte Lehen Mailako Arretako erizainek.\nDiziplina anitzeko plan horretan modu koordinatuan parte hartzen dute transmisioaren kontrola lortzeko Epidemiologia Unitateek, Kasuak Kudeatzeko Erizainek (KKE), Prebentzio eta Medikuntza Prebentiboko Zerbitzuek eta Lehen Mailako Arretako profesionalek, Covid-19aren zaintza epidemiologikorako ezarritako protokoloei jarraituz.\nKasu berrien azterketa eta kontaktuen miaketa Go.data tresnan oinarrituko da. Tresna hori Osasunaren Mundu Erakundeak sustatu du, eta Osasun Saila eta Osakidetza dagoeneko sartzen ari dira. Tresna horretan, kasu berriei buruzko inkestak egingo dira, eta kontaktuen miaketa egingo da komunitate-, lan- eta ospitale-eremuan.\nKasuak Kudeatzen dituzten Erizainak Araba ESIn\nAraba ESIn eta Araba Errioxako ESIn, orain arte, Kasuak Kudeatzeko 4 erizain, 3 LMAUB, Medikuntza prebentiboko profesional 1, Lan Osasuneko 1, Arreta Integratuko Zuzendaritzako 1 eta Erizaintzako Zuzendaritzako 1 ditugu. Horiei proiektua aurkeztu zaie eta/edo kasuen eta kontaktuen jarraipena egiteko Go.data tresnaren erabilerari buruzko prestakuntza jaso dute. Horiek guztiak proiektua erakunde honetan hedatzeko taldeko kide dira.\nProiektuak bi fase ditu, eta gaur egun 1. faseko zirkuituak hedatzen eta doitzen ari gara Melissa Sánchez, Clara Val, Camino Aragón eta Sonia Navarro Arabako ESIko Covid-19 kasuen erizain kudeatzaileekin. Azken urteotan, Familiako eta Komunitateko Erizaintzan erizain espezialista gisa prestatu dira.\nFamiliako eta Komunitateko Erizaintzako espezialista gisa, aukera izan dute, beren prestakuntzaren bidez, pertsonaren, familiaren eta komunitatearen ikuspegi integrala eskuratzeko, gaitasun kliniko aurreratuekin familia- eta komunitate-eremuan, osasun publikoan eta komunitatean, irakaskuntzan, ikerketan eta zainketen eta zerbitzuen kudeaketan.\nAmaitzen ari diren azken prestakuntza-aldi honetan, Covid-19a protagonista izan den honetan, Lehen Mailako Arretaren esparruan zein Arreta Espezializatuaren eremuan beren eginkizunak betetzeko aukera izan dute, eta pazienteek eta profesionalek arretaren bi eremuetan izandako bizipenak ezagutzeko aukera izan dute.\nKasuak Kudeatzeko erizainak dira komunitatean pertsonak identifikatzeko eta haien jarraipena egiteko eta Lehen Mailako Arreta guztia koordinatzeko figura nagusiak.\nEpidemiologiarekin batera, Kasuak Kudeatzen dituzten Erizainak:\nKasuarekin harremanetan jartzen dira eta harreman estuak aztertzen dituzte.\nEtxean isolatzeko jarraibideak ematen dituzte.\nIsolamenduaren zailtasunak baloratzen dituzte.\nBaliabide komunitarioak aktibatzen dituzte.\nProba diagnostikoak eskatzen dituzte. Lehen Mailako Arretako taldeekin koordinatzen dira, jarraipena errazteko, laguntzeko eta zalantzak argitzeko.\nLan horretatik guztitik, inplikatutako beste eragile batzuekin (Osasun Publikoa, Laneko Osasuna, etab.) eta beste Erakunde Sanitario Integratu batzuekin duen koordinazio-rola nabarmentzen da.\nKasuak Kudeatzeko Erizainak kasuen eta harreman estuen jarraipen epidemiologikoa egiteaz arduratzen dira, eta Lehen Mailako Arretako profesionalek kasuen jarraipen klinikoa egiten jarraituko dute.\nEuskadiko Covid-19 pandemia deseskalatzeko kasuak eta kontaktu estuak zaintzea eta kontrolatzea (Gaztelaniaz)\nAGINDUA, 2020ko maiatzaren 13koa, Osasun sailburuarena, kasuak eta harremanak kontrolatu eta aztertzeko COVID-19 pandemia deseskalatzeko fasean zaindu eta kontrolatzeko programaren giza baliabideen antolamendu-egitura definitzen duena\nNext story "Los centros de salud de Vitoria se blindan para cuidar con seguridad"\nPrevious story "Queremos saber por qué el virus es letal en unos casos y en otros no"


Robert Emmet - Wikipedia, entziklopedia askea.\nRobert Emmet (Dublin, 1778ko martxoaren 4a - Dublin, 1803ko irailaren 20a) irlandar abertzale eta iraultzaile bat izan zen. Bere anai zaharrena Thomas Addis Emmet izan zen, Theobald Wolfe Tone irlandar iraultzaile ospetsuaren adiskide mina.\nDublin, 1780ko martxoaren 4a\nDublin, 1803ko irailaren 20a (23 urte)\nMary Anne Emmet\nThomas Addis Emmet (en)\n1798ko Irlandako matxinada\nDublingo Trinity College unibertsitatean Zuzenbidea ikasten zuen bitartean Society of United Irishmen erakundeko kide bihurtu zen. Ondoren, Belgika, Frantzia eta Espainian barrena bidaitu zuen. Napoleon eta Tayllerand-ekin negoziketak burutuko zituen, hauek bere Irlanda emanzipatuaren proiektuan laguntza eskeintzeko hitza eman ziotelarik.\n1802an Irlandara itzultzean, Thomas Russell eta James Hope iraultzaileen adiskide bilakatu zen. 1803an Irlandako Justizia burua zen Lord Norbury-ren hilketa saiakera helburu zuen altxamendua antolatzeagatik preso hartu zuten. Errege Batzorde baten aurrera eramana, epaitua eta heriotzera zigortua izan zen. Hurrengo egunean zigorra bete eta Dublinen urkatua izan zen.\nGaur egun, Dublingo St Stephen's Green parkean bere omenezko estatua bat badago.\nRobert Emmeten urkaketa.\nRobert Emmeten estatua St Stephen's Green parkean.\nWikimedia Commonsen badira fitxategi gehiago, gai hau dutenak: Robert Emmet\nRobert Emmet elkartea (Ingelesez)\nRobert Emmet museoa (Ingelesez)\nMultimedia: Robert Emmet\nAzken aldaketa 27 martxoa 2021(e)an, 08:06(e)tan\nOrriaren azken aldaketa: 27 martxoa 2021, 08:06.


Idazlea: J.K. Rowling\nLiburu honek, Harry Potterren istorioa kontatzen digu. Harry-k, 11 urte ditu, eta bere osaba izebekin bizi da Prived Driveko 4. etxean. Han ez da bat ere pozik bizi, izan ere, bere osaba izebak eta lehengusuak ez dute Harry maite. Baina Harryren bizitza betirako aldatuko da. Egun batean, gure protagonistaren etxera. karta berezi batzuk elduko baitira, honela, Harry-k mago bat dela jakingo du, izan ere karta arraro horiek, Hogwarts, magia eskolako kartak izango baitira, izan ere, Harry-k eskola horretan ikasketak hasiko baititu. Han lagun asko egingo ditu, Ron Weasly eta Hermione Granger adibidez. Zer abentura biziko dituzte Harry-k eta bere lagunek?\nNire iritziz, liburu hau asko gustatu zait, gaur egun klasiko bat da eta liburuek duten fama, oso merezia dutela iruditu zait liburu hau irakurri ostean. Irakurtzen zauden bitartean, historiaren barruan mantentzen zaitu, pertsonaiak oso lortuta daude. Liburu hauek nagusi eta gazteek disfrutatzeko egina dago, eta hainbat jarraitzaile ditu mundutik zehar.\nElaia Martínez Turrión